**ZMLUVA O POSKYTOVANÍ SLUŽIEB**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o VO**“)

(ďalej len „**Zmluva**”)

*medzi nasledovnými zmluvnými stranami:*

Objednávateľ:

**Názov: Slovenská republika zast. Ministerstvom dopravy Slovenskej republiky**

Sídlo: Nám. slobody 6, 810 05 Bratislava

oprávnený k podpisu: ......................., MPH, generálny tajomník služobného úradu *poverený ministrom dopravy Slovenskej republiky v Organizačnom poriadku Ministerstva dopravy Slovenskej republiky*

IČO: 30416094

DIČ: 2020799209

Bankové spojenie: Štátna pokladnica

Kód banky: 8180

IBAN: SK 71 8180 0000 0070 0011 7681

Právna forma: rozpočtová organizácia

(ďalej len „**Objednávateľ**")

a

Poskytovateľ:

Obchodné meno: [•]

so sídlom: [•]

oprávnený k podpisu: [•]

IČO: [•]

IČ DPH: [•]

Bankové spojenie: [•]

IBAN: [•]

Registrácia: [•]

(ďalej len „**Poskytovateľ**“)

(Objednávateľ a Poskytovateľ ďalej spolu aj ako „**Zmluvné strany**“ alebo „**Zmluvná strana**“)

**Úvodné ustanovenia**

* 1. Objednávateľ je správcom informačného systému: Digitálny tachograf (ďalej len „**Systém**“ alebo „**IS DT**“). Objednávateľ na plnenie svojich zákonných úloh a riadny výkon verejnej moci potrebuje zabezpečiť prevádzku Systému za podmienok ustanovených v zákone č. 461/2007 Z. z. používaní záznamového zariadenia v cestnej doprave v znení zákona č. 177/2018 Z. z. a súvisiacich vykonávacích predpisov.
  2. Objednávateľ vyhlásil verejné obstarávanie podľa § 66 ods. 7 písm. b) Zákona o VO na obstaranie zákazky s názvom „*Prevádzka a rozvoj informačného systému „Digitálny tachograf“, dodávka a personalizácia čipových kariet do digitálnych tachografov*“, vyhlásenej oznámením o vyhlásení verejného obstarávania, uverejneným v Úradnom vestníku Európskej únie č. [•], pod značkou [•] a vo Vestníku verejného obstarávania č. [•], zo dňa [•], pod značkou – [•] (ďalej len „**Verejné obstarávanie**“).
  3. Úspešným uchádzačom vo Verejnom obstarávaní sa stal Poskytovateľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
  4. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:

**Článok 1**

**Definícia pojmov**

Zmluvné strany sa dohodli a súhlasia, že pojmy používané v Zmluve, ktoré nebudú v príslušnej časti Zmluvy zadefinované inak, budú mať pre účely Zmluvy význam definovaný v príslušných ustanoveniach tohto článku Zmluvy.

„**Autorský zákon**“ zákon č. 185/2015 Z. z. Autorský zákon v znení neskorších predpisov;

„**Človekodeň**“ alebo „**MD**“ je merná jednotka pre vykazovanie prácnosti, za ktorú sa považuje 8 (osem) človekohodín;

„**Človekohodina**“ je merná jednotka pre vykazovanie prácnosti, za ktorú sa považuje 1 (jedna) pracovná hodina (60 minút) jedného pracovníka Poskytovateľa;

„**čipová karta**“ sa rozumie dielenská karta, karta vodiča, podniková karta a kontrolná karta podľa § 3 ods. 7 zákona č. 461/2007 Z. z. o používaní záznamového zariadenia v cestnej doprave;

„**Licencia**“ Objednávateľ je držiteľom výhradnej licencie k dielu „Informačný systém digitálny tachograf“ a disponuje súhlasom podľa § 72 ods. 1 Autorského zákona;

„**nariadenie**“ podľa tejto Zmluvy znamená vykonávacie nariadenie Komisie (EÚ) č. 2016/799, ktorým sa vykonáva nariadenie Európskeho parlamentu a Rady (EÚ) č. 165/2014, ktorým sa ustanovujú požiadavky na konštrukciu, skúšanie, montáž, prevádzku a opravu tachografov a ich komponentov v platnom znení počas účinnosti tejto Zmluvy;

„**Nultá fáza**“obdobie od účinnosti Zmluvy do spustenia ostrej prevádzky Systému, počas ktorej je Poskytovateľ povinný preukázať spôsobilosť a funkčnosť Systému v lehotách podľa čl. 5 ods. 5 Zmluvy;

„**Opcia**“ predstavuje právo Objednávateľa na poskytovanie Služieb maximálne na obdobie 36 (tridsaťšesť) mesiacov podľa čl. 3 ods. 1 Zmluvy a v súlade s podmienkami uvedenými v tejto Zmluve v cene maximálne do [•] eur bez DPH (slovom: [•] eur a [•] centov bez DPH), [•] eur s DPH (slovom: [•] eur a [•] centov s DPH), platí pritom, že Objednávateľ je právom Opcie oprávnený využiť vo väzbe na jeho disponibilné zdroje a žiadne z ustanovení tejto Zmluvy nemožno vykladať tak, že Objednávateľ má aj povinnosť právo Opcie využiť;

„**Paušálne služby**“ sú Služby systémovej a aplikačnej prevádzky Systému definované v bode 1, písm. A, B, C a D Prílohy č. 1 Zmluvy;

„**prevádzka Systému**“ podľa tejto Zmluvy znamená všetky nevyhnutné činnosti a služby v súvislosti s prevádzkou Systému, jeho technologických komponentov a funkcionalitu Centrálneho registra kariet podľa zákona č. 461/2007 Z. z. o používaní záznamového zariadenia v cestnej doprave;

„**prijímateľ**“ sa podľa tejto Zmluvy rozumie žiadateľ o vydanie karty vodiča, dielenskej karty, kontrolnej karty alebo podnikovej karty v súlade s nariadením;

„**Služby**“ Paušálne služby a/alebo Služby na požiadavku, ktoré pozostávajú zo služieb systémovej a aplikačnej prevádzky, služieb rozvoja v súlade s touto Zmluvou

„**Služby na požiadavku**“ sú Služby rozvoja definované v bode 5 Prílohy č. 1 Zmluvy;

„**Systém**“ je informačný systém slúžiaci na dodanie, personalizáciu a distribúciu čipových kariet;

„**vydávanie**” je personalizácia čipovej karty, na základe platnej žiadosti prijímateľa podľa špecifikácie v nariadení, a to v mene Objednávateľa;

„**zákon č. 461/2007 Z. z**.“ zákon č. 461/2007 Z. z. o používaní záznamového zariadenia v cestnej doprave v znení zákona č. 177/2018 Z. z.;

„**zberným miestom**“ sa podľa tejto Zmluvy rozumie miesto na území Slovenskej republiky, prevádzkované Poskytovateľom, prípadne treťou stranou na základe poverenia od Poskytovateľa, ktoré zabezpečuje najmä zber žiadostí na vydanie čipových kariet.

**Článok 2**

**Predmet Zmluvy**

1. Predmetom Zmluvy je záväzok Poskytovateľa poskytnúť Paušálne služby a Služby na požiadavku v súlade s touto Zmluvou a jej prílohami. Predmetom Zmluvy je záväzok Objednávateľa zaplatiť Poskytovateľovi cenu za riadne plnenie predmetu Zmluvy (poskytnutie Paušálnych služieb a Služieb na požiadavku), a to v súlade a za podmienok stanovených touto Zmluvou (ďalej len „**Predmet Zmluvy**“).

**Článok 3**

**Doba, spôsob a miesto poskytovania Služieb**

1. Táto Zmluva sa uzatvára na dobu určitú na dobu 12 (dvanásť) mesiacov odo dňa ukončenia Nultej fázy s možnosťou Opcie na ďalších 36 (tridsaťšesť) mesiacov. Na vylúčenie pochybností platí, že pri uplatnení Opcie nie je nevyhnutné uzatvorenie dodatku k Zmluve, Objednávateľ je oprávnený uplatniť si právo Opcie jednostranným oznámením o jej uplatnení, a to minimálne 2 (dva) mesiace pred ukončením doby platnosti Zmluvy. Právo Opcie môže byť využité aj opakovane, pričom celková doba využitia Opcie nesmie presiahnuť 36 (tridsaťšesť) mesiacov.
2. Paušálne služby bude Poskytovateľ poskytovať v rozsahu stanovenom v úvode Špecifikácie Predmetu Zmluvy v bode 1, písm. A, B, C a D Prílohy č. 1 v súlade s touto Zmluvou.
3. Služby na požiadavku bude Poskytovateľ poskytovať na základe písomnej objednávky vystavenej v ekonomickom informačnom systéme Objednávateľa (ďalej len „**Objednávka**“). Pred zadaním Objednávky je Objednávateľ povinný e-mailom oznámiť Poskytovateľovi špecifikáciu požadovaných Služieb na požiadavku. Poskytovateľ v lehote 5 (päť) pracovných dní od prijatia tohto oznámenia predloží predpokladaný rozsah Služieb na požiadavku so stanovením predpokladaného počtu človekohodín. Následne Objednávateľ zašle Požiadavku e-mailom na adresu oprávnenej osoby na strane Poskytovateľa uvedenej v čl. 6 Zmluvy, alebo ňou písomne poverenej osoby na e-mailovú adresu, ktorú Poskytovateľ oznámi Objednávateľovi.
4. Riadne a včasné poskytnutie a prevzatie Služby potvrdia oprávnené osoby podľa čl. 6 Zmluvy podpísaním preberacieho protokolu (ďalej len „**Preberací protokol**“). Preberací protokol vypracuje Poskytovateľ. Obsahom Preberacieho protokolu bude súpis poskytnutých Služieb s dátumom ich poskytnutia Poskytovateľom a dátumom ich prevzatia Objednávateľom.
5. Ak Služby neboli poskytnuté riadne a/alebo včas (s odbornou starostlivosťou a podľa pokynov Objednávateľa), nie je Objednávateľ povinný podpísať Preberací protokol. V takom prípade predloží Objednávateľ Poskytovateľovi do 5 (piatich) pracovných dní odo dňa odmietnutia podpisu Preberacieho protokolu svoje písomné pripomienky. Poskytovateľ je povinný bez zbytočného odkladu zabezpečiť nápravu, teda poskytnúť Objednávateľovi Službu riadne a včas v súlade s pripomienkami vznesenými zo strany Objednávateľa, resp. je povinný písomne zdôvodniť neodôvodnenosť pripomienok Objednávateľa. Pripomienkou Objednávateľa podľa predchádzajúcej vety sa rozumie pripomienka k vecnej (kvalitatívnej) stránke Služieb. V prípade, ak Objednávateľ tri krát po sebe vráti Poskytovateľovi na prepracovanie poskytnutú Službu, a táto ani po tretíkrát nebola poskytnutá riadne Objednávateľ, nie je povinný Poskytovateľovi zaplatiť odmenu za takúto jednotlivú Službu.
6. Miestom poskytnutia Služieb je sídlo Objednávateľa, ak Objednávateľ neurčí inak.

**Článok 4**

**Cena a platobné podmienky**

1. Cena za Služby je dohodnutá Zmluvnými stranami v súlade so zákonom NR SR č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov vo výške podľa ods. 2 tohto článku Zmluvy.
2. Celková cena za Predmet Zmluvy je podrobne špecifikovaná v Prílohe č. 5 Zmluvy Špecifikácia ceny (ďalej len „**príloha č. 5**“), a je dohodnutá ako súčet ceny za Paušálne služby a Služby na požiadavku, celkom vo výške [•] eur a [•]centov bez DPH ([•] eur a [•]centov s DPH) (ďalej len „**celková cena**“).
3. Celková cena pozostáva z nasledujúcich častí:
4. Celková cena za poskytovanie Paušálnych služieb za 12 (dvanásť) mesiacov:

([•] eur a [•]centov bez DPH)

([•] eur a [•] centov s DPH),

Cena za Paušálne služby za 1 štvrťrok:

([•] eur a [•]centov bez DPH)

([•] eur a [•] centov s DPH),

1. Celková cena za poskytovanie Služieb na požiadavku

([•] eur a [•]centov bez DPH)

([•] eur a [•] centov s DPH),

1. Objednávateľ sa zaväzuje uhradiť Poskytovateľovi cenu za poskytnutie Paušálnych služieb a Služieb na požiadavku podľa odseku 3 písm. a) a b) tohto článku Zmluvy. Na vylúčenie pochybností platí, že Poskytovateľ nemá právny nárok na vyčerpanie celkovej ceny za poskytnutie Služieb na požiadavku podľa ods. 3 písm. b) tohto článku Zmluvy.
2. Cena za Predmet Zmluvy je konečná a zahŕňa všetky náklady Poskytovateľa za Predmet Zmluvy podľa čl. 2 Zmluvy a Prílohy č. 1 Zmluvy. Právo na zaplatenie ceny vznikne Poskytovateľovi po riadnom poskytnutí Služieb za príslušné obdobie, a to podľa podmienok uvedených v odseku 3 tohto článku.
3. Objednávateľ bude za Paušálne služby podľa ods. 3 písm. a) tohto článku Zmluvy platiť štvrťročne sumu [•] eur bez DPH ([•] eur s DPH), na základe faktúry vystavenej Poskytovateľom po uplynutí predmetného obdobia t. j. po každých 3 (troch) kalendárnych mesiacoch poskytovania Paušálnych služieb. Faktúra musí byť predložená najneskôr 20 (dvadsať) dní po uplynutí predmetného obdobia.
4. Objednávateľ sa zaväzuje platiť Poskytovateľovi odmenu za poskytovanie Služieb na požiadavku podľa odseku 3 písm. b) tohto článku Zmluvy vo výške skutočne poskytnutých Služieb na požiadavku na základe samostatnej faktúry vystavenej po riadnom poskytnutí Služieb na požiadavku podľa príslušnej Objednávky. Prílohou faktúry musí byť Preberací protokol, ktorý musí obsahovať súpis jednotlivých Služieb na požiadavku poskytnutých na základe Objednávky.
5. Faktúra podľa odseku 6 a 7 tohto článku Zmluvy je splatná 30. (tridsať) deň po doručení do sídla Objednávateľa. Faktúra musí obsahovať všetky náležitosti stanovené príslušnými právnymi predpismi a označenie príslušnej Objednávky v prípade fakturácie Služieb na požiadavku. Prílohou faktúry musí byť preberací protokol podľa čl. 3 ods. 4 a 5 Zmluvy. V prípade, že faktúra nebude obsahovať predpísané náležitosti resp. budú v nej uvedené nesprávne, alebo neúplné údaje je Objednávateľ oprávnený túto faktúru vrátiť pred jej splatnosťou. Opravenej alebo novej faktúre plynie nová 30 (tridsať) dňová lehota splatnosti od jej doručenia do sídla Objednávateľa.
6. Úhrada faktúry sa realizuje bezhotovostne prevodom na bankový účet Poskytovateľa uvedený v záhlaví Zmluvy.
7. V prípade zmeny zákonnej sadzby DPH sa cena za Predmet Zmluvy mení v rozsahu zmeny zákonnej sadzby DPH.
8. Na základe dohody Zmluvných strán za samotné vydávanie čipovej karty pre prijímateľa patrí Poskytovateľovi od prijímateľa odplata. Odplata zahŕňa ekonomicky oprávnené náklady Poskytovateľa na spracovanie žiadosti a vydávanie čipovej karty (ďalej len „**odplata**“).

**Článok 5**

**Práva a povinnosti Zmluvných strán**

1. Objednávateľ sa zaväzuje poskytnúť Poskytovateľovi súčinnosť pri plnení Predmetu Zmluvy, ktorá spočíva najmä v poskytovaní príslušných informácií, podkladov a dokladov potrebných pre riadne a včasné splnenie dohodnutého Predmetu Zmluvy. Objednávateľ zodpovedá za to, že Poskytovateľovi odovzdané informácie a podklady sú bez právnych a obsahových vád. Po pominutí účelu, na ktorý boli podklady poskytnuté, je Poskytovateľ povinný ich vrátiť Objednávateľovi.
2. Objednávateľ v lehote do 7 (siedmich) kalendárnych dní odo dňa nadobudnutia účinnosti tejto Zmluvy, vydá Poskytovateľovi existujúcu dokumentáciu k Systému (Prevádzkové smernice: Skladník, Schvaľovateľ, Reklamačný technik, Personalizér, Operátor, Kontrolór, Importér, Ekonóm, Distribútor, Bezpečnosť, Audítor, Administrátor), zdrojové kódy, používateľské príručky k Systému a poskytne súčinnosť pri odovzdávaní znalostí k Systému.
3. Objednávateľ je oprávnený počas plnenia Predmetu Zmluvy upresňovať svoje požiadavky na Služby a na ich kritériá, avšak len v rámci podmienok uvedených v Zmluve a, v prípade Služieb na požiadavku, v Objednávke.
4. Objednávateľ sa zaväzuje zaplatiť Poskytovateľovi za Predmet Zmluvy dohodnutú cenu v súlade s podmienkami Zmluvy.
5. Poskytovateľ je povinný počas Nultej fázy v lehote najviac jeden (1) mesiac od nadobudnutia účinnosti tejto Zmluvy preukázať:
   1. že je držiteľom typového schválenia pre čipové karty plánované pre personalizáciu v Systéme,
   2. schopnosť personalizácie čipových kariet a to personalizáciou vzorových funkčných čipových kariet v minimálnom rozsahu 10 (desať) kusov čipových kariet z každého typu čipových kariet s testovacími dátami,
   3. že má uzatvorený zmluvný vzťah so subjektami zabezpečujúcimi zber žiadostí o vydanie čipových kariet pre Systém minimálne 1 (jedným) zberným miestom v každom kraji.
6. Splnenie podmienok podľa ods. 5 tohto článku Zmluvy je Poskytovateľ oprávnený preukázať kedykoľvek v lehote podľa ods. 5 tohto článku Zmluvy, pričom Zmluvné strany potvrdia splnenie podmienok ukončenia Nultej fázy a začatie riadneho poskytovania Služieb protokolom o ukončení Nultej fázy podpísaný oprávnenými osobami Zmluvných strán podľa čl. 6 Zmluvy.
7. V prípade, ak Poskytovateľ nesplní podmienky podľa ods. 5 tohto článku Zmluvy, je Objednávateľ oprávnený od Zmluvy odstúpiť. Na vylúčenie pochybností, v prípade odstúpenia od Zmluvy podľa tohto ustanovenia nemá Poskytovateľ nárok na úhradu žiadnych nákladov spojených s neúspešnou Nultou fázou. Na vylúčenie pochybností platí, že pri odstúpení od Zmluvy podľa tohto ustanovenia sú Zmluvné strany povinné vrátiť si poskytnuté plnenie, najmä/ale nielen je Poskytovateľ povinný vrátiť poskytnutý zdrojový kód, v ktorom budú zahrnuté všetky zmeny vyplývajúce z rozvoja a úpravy prevádzky Systému a odovzdanú technickú dokumentáciu na sprevádzkovanie Systému.
8. Na vylúčenie pochybností platí, že Poskytovateľovi nepatrí za Nultú fázu žiadna odmena ani náhrada žiadnych nákladov spojených s prevádzkou a testovaním Systému počas Nultej fázy.
9. Objednávateľ je oprávnený kedykoľvek vykonávať kontrolu plnenia tejto Zmluvy, pričom Poskytovateľ je povinný na vyzvanie poskytnúť súčinnosť pri vykonaní tejto kontroly.
10. Poskytovateľ je povinný najneskôr do 21 (dvadsaťjeden) dní od začiatku Nultej fázy predložiť Objednávateľovi grafický návrh dizajnu čipových kariet, ktorý musí obsahovať náležitosti stanovené platnou legislatívou a musí zodpovedať požiadavkám na čipové karty podľa pokynov uvedených v Prílohe č. 1 podľa odseku 2.2. Ak Objednávateľ neoznámi v lehote 7 (siedmych) dní výhrady voči dizajnu, považuje sa dizajn za schválený. Akákoľvek zmena dizajnu čipových kariet podlieha schváleniu Objednávateľom postupom podľa predchádzajúcej vety. Schválenie dizajnu čipových kariet musí byť uskutočnené v lehote trvania Nultej fázy.
11. Poskytovateľ je povinný:
    * 1. prevádzkovať Systém podľa Zmluvy počas obdobia 12 (dvanásť) mesiacov od skončenia Nultej fázy,
      2. postupovať s odbornou starostlivosťou a podľa pokynov Objednávateľa v súlade so záujmami Objednávateľa, ktoré Poskytovateľ pozná alebo musí poznať pri vynaložení odbornej starostlivosti a riadiť sa jeho pokynmi, ibaže sú v rozpore s platnými právnymi predpismi Slovenskej republiky,
      3. poskytovať Služby v náležitej kvalite podľa nariadenia, včas a riadne,
      4. informovať Objednávateľa o skutočnostiach rozhodujúcich pre plnenie tejto Zmluvy,
      5. viesť evidenciu o zasielaní čipových kariet a ich prijímaní prijímateľmi a zasielať odpis z nej za príslušný kalendárny mesiac Objednávateľovi,
      6. dodať personalizovanú čipovú kartu v lehotách podľa zákona č. 461/2007 Z. z. a  nariadenia Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti,
      7. dodržiavať všetky podmienky stanovené zákonom č.461/2007 Z. z. počas celej platnosti Zmluvy.
12. Poskytovateľ má povinnosť byť zapísaný v registri partnerov verejného sektora, podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon č. 315/2016 Z. z.**“) počas celej doby trvania Zmluvy. Nesplnenie tejto povinnosti podľa § 19 ods. 3 Zákona o VO môže mať za následok odstúpenie od Zmluvy zo strany Objednávateľa.
13. V prípade, ak dôjde k zmene Zmluvy podľa § 18 ods. 8 zákona o VO, povinnosti vyplývajúce z odseku 12 tohto článku sa vzťahujú aj na nového Poskytovateľa.
14. Ak Objednávateľ zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako tridsať (30) dní, bezodkladne informuje Poskytovateľa, že nenastane plnenie zo Zmluvy. Poskytovateľ je, za porušenie povinnosti ustanovenej v tomto odseku, povinný uhradiť Objednávateľovi zmluvnú pokutu vo výške 5 000 eur (slovom päťtisíc eur), a to aj opakovane.
15. Poskytovateľ je povinný počas trvania tejto Zmluvy byť držiteľom platného certifikátu systému riadenia informačnej bezpečnosti podľa ISO 27001.
16. Poskytovateľ je povinný byť nepretržite napojený na informačný systém Objednávateľa a vzhľadom na úlohy vyplývajúce z nariadenia Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy aj na všetky obdobné autority vo všetkých členských štátoch Európskych spoločenstiev.
17. Ak Služba nebude poskytnutá v požadovanej kvalite, pričom táto vada plnenia bude zistená do 30 (tridsať) dní po podpísaní Preberacieho protokolu, Objednávateľ bez zbytočného odkladu po zistení tejto vady uplatní písomnú reklamáciu, ku ktorej je Poskytovateľ povinný písomne sa vyjadriť najneskôr do 3 (troch) pracovných dní odo dňa jej doručenia. Ak sa v tejto lehote Poskytovateľ k reklamácii nevyjadrí, má sa za to, že s opodstatnenosťou reklamácie súhlasí. Oprávnené reklamované vadné plnenie je Poskytovateľ povinný bezplatne odstrániť v lehote podľa dohody Zmluvných strán, ktorá nesmie byť kratšia ako 4 (štyri) pracovné dni.
18. Poskytovateľ je povinný plniť Predmet Zmluvy prostredníctvom expertov uvedených v Prílohe č. 2 Zmluvy – Zoznam expertov. Tým však nie je dotknuté právo Poskytovateľa plniť Predmet Zmluvy aj prostredníctvom iných expertov. Poskytovateľ sa zaväzuje, že na plnenie Predmetu zmluvy bude mať k dispozícii minimálne taký počet expertov, aký bol stanovený v rámci podmienok účasti vo verejnom obstarávaní.
19. V prípade potreby zmeny expertov za nových expertov sú tieto osoby povinné spĺňať minimálne požiadavky podľa § 34 ods. 1 písm. g) Zákona o VO stanovené Objednávateľom v rámci podmienok účasti vo verejnom obstarávaní (ďalej len „**Minimálne požiadavky na experta**“), čo musí Poskytovateľ preukázať Objednávateľovi. Oznámenie o zmene experta Poskytovateľ predloží Objednávateľovi v písomnej forme spolu s dokladmi preukazujúcimi splnenie Minimálnych požiadaviek na experta najneskôr do 10 (desiatich) pracovných dní pred ich nástupom na výkon činností podľa tejto Zmluvy. Zmena expertov je podmienená písomným súhlasom Objednávateľa, ktorý nesmie byť odopretý bez závažného dôvodu. V prípade neudelenia súhlasu zo strany Objednávateľa je Poskytovateľ povinný bezodkladne, najneskôr do 10 (desiatich) pracovných dní odo dňa neudelenia súhlasu Objednávateľa, predložiť Objednávateľovi návrh iného experta spolu s dokladmi preukazujúcimi splnenie predmetných Minimálnych požiadaviek na experta. V prípade, ak dôjde k zmene experta bez súhlasu Objednávateľa, bude sa to považovať za podstatné porušenie Zmluvy a Objednávateľ bude oprávnený od Zmluvy odstúpiť. Nezávisle na tom, v prípade porušenia povinnosti podľa tohto odseku je Poskytovateľ povinný uhradiť Objednávateľovi zmluvnú pokutu vo výške 5 000 eur (päťtisíc) za každé jednotlivé porušenie, a to aj opakovane. Na vylúčenie pochybností, v prípade, ak dôjde k zmene kľúčového experta, ktorú podľa tohto ustanovenia odsúhlasí Objednávateľ, nie je potrebné z tohto dôvodu uzatvárať dodatok k Zmluve.
20. Odplata za vydávanie jednej (1) čipovej karty je [•] eur bez DPH (slovom [•] eur bez DPH), t. j. [•] eur s DPH (slovom [•] eur s DPH). Platcom odplaty je prijímateľ a hradí ju priamo Poskytovateľovi. Suma odplaty bola určená v súlade so zákonom NR SR č. 18/1996 Z. z. o cenách v znení neskorších predpisov (Príloha č.6).

**Článok 6**

**Oprávnené osoby**

1. Objednávateľ vyhlasuje, že vo veciach tejto Zmluvy, okrem úkonov smerujúcich k zmene a ukončeniu Zmluvy a úkonov podľa ods. 2 tohto článku Zmluvy, je za Objednávateľa oprávnený konať generálny riaditeľ sekcie cestnej dopravy a pozemných komunikácií Objednávateľa, ktorý je oprávnený na konkrétne úlohy podľa Zmluvy písomne poveriť aj iného zamestnanca Objednávateľa.
2. Riaditeľ odboru informatiky Objednávateľa je oprávnenou osobou na podpis Preberacích protokolov týkajúcich sa technických a prevádzkových otázok.
3. Poskytovateľ vyhlasuje, že vo veciach tejto Zmluvy je za Poskytovateľa oprávnený konať [•], ktorá je oprávnená na konkrétne úlohy podľa Zmluvy poveriť aj inú osobu.
4. Zmluvné strany sa zaväzujú v lehote 3 (troch) pracovných dní od účinnosti Zmluvy oznámiť si meno, priezvisko, e-mailovú adresu a telefónne číslo oprávnených osôb podľa odsekov 1 až 3 tohto článku Zmluvy.
5. Zmenu oprávnenej osoby podľa odsekov 1 až 3 tohto článku Zmluvy, je Zmluvná strana povinná oznámiť druhej Zmluvnej strane bezodkladne a písomne, pričom nie je potrebné z tohto dôvodu uzatvárať dodatok k Zmluve.
6. V prípade, ak nastane zmena v kompetencii alebo v názve jednotlivých pracovných pozícií oprávnených osôb Objednávateľa uvedených v odsekoch 1 a 2 tohto článku Zmluvy, Objednávateľ túto skutočnosť oznámi bezodkladne Poskytovateľovi, pričom nie je potrebné z tohto dôvodu uzatvárať dodatok k Zmluve.

**Článok 7**

**Sankcie a zmluvné pokuty**

1. V prípade, že Objednávateľ poruší svoje povinnosti podľa čl. 5 ods. 1 a  2 tejto Zmluvy zaväzuje sa uhradiť Poskytovateľovi zmluvnú pokutu vo výške 5 000 eur (päťtisíc), a to aj opakovane.
2. V prípade, že Poskytovateľ poruší svoju povinnosť poskytnúť Službu riadne a včas podľa tejto Zmluvy alebo Objednávky, zaväzuje sa uhradiť Objednávateľovi zmluvnú pokutu vo 0,05 % z ceny príslušného plnenia podľa čl. 4 ods. 3 Zmluvy za každý začatý deň omeškania s poskytovaním Služby.
3. V prípade, ak Poskytovateľ podstatným spôsobom poruší svoje povinnosti, je Objednávateľ oprávnený požadovať od Poskytovateľa uhradenie zmluvnej pokuty vo výške:
   1. 20 000 EUR (slovom dvadsaťtisíc EUR) za nesplnenie povinností podľa článku 5 ods. 5 a 10 tejto Zmluvy,
   2. 10 000 EUR (slovom desaťtisíc EUR) za nesplnenie povinností podľa článku 5 ods. 11 (okrem písm. f)) a 12 tejto Zmluvy, a to aj opakovane
   3. 10 000 EUR (slovom desaťtisíc EUR) prerušenie činnosti vydávania čipových kariet na obdobie dlhšie ako päť (5) pracovných dní, a to aj opakovane,
   4. 20 000 EUR (slovom dvadsaťtisíc EUR) za nefunkčnosť Systému na obdobie dlhšie ako päť (5) pracovných dní, a to aj opakovane.
4. V prípade, ak v dôsledku nedodania personalizovanej čipovej karty Poskytovateľom včas alebo vôbec, bude prijímateľovi priznaný nárok na náhradu škody voči Objednávateľovi vo výške, ktorá prevyšuje sumu podľa prvej vety tohto odseku, zaväzuje sa Poskytovateľ nahradiť Objednávateľovi takto priznaný nárok na náhradu škody vo výške, ktorú je Objednávateľ povinný uhradiť prijímateľovi.
5. Za omeškanie sa nepovažuje stav, ktorý vznikol v lehote na plnenie mimo moci a vôle neplniacej Zmluvnej strany a pokiaľ stále trvá.
6. Zmluvné pokuty sú splatné tridsiatym (30.) dňom odo dňa, kedy bolo porušenie oznámené porušujúcej Zmluvnej strane.
7. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta, týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.
8. Celková výška zmluvnej pokuty nesmie v kalendárnom roku presiahnuť 30% ročného plnenia poskytnutého Objednávateľom.
9. V prípade iného porušenia povinností podľa tejto Zmluvy, ku ktorej nie je ustanovená samostatná zmluvná sankcia, je porušujúca Zmluvná strana povinná zaplatiť druhej Zmluvnej strane zmluvnú pokutu vo výške 1000 eur (jedentisíc eur) a to aj opakovane.
10. Ak vznikne Objednávateľovi právo na odstúpenie od Zmluvy podľa § 15 ods. 1 zákona č. 315/2016 Z. z. má zároveň nárok na zmluvnú pokutu vo výške 5 % (päť percent) z celkovej zmluvnej ceny podľa čl. 4 ods. 1 písm. a) a b) Zmluvy.

**Článok 8**

**Zánik Zmluvy**

1. Zmluva zaniká:
2. vzájomnou písomnou dohodou Zmluvných strán,
3. písomným odstúpením od Zmluvy,
4. uplynutím doby, na ktorú bola uzatvorená
5. zánikom Poskytovateľa bez právneho nástupcu.
6. Dohoda podľa ods. 1 písm. a) tohto článku Zmluvy musí byť uzatvorená písomne, podpísaná oboma Zmluvnými stranami a musí obsahovať dohovor o vzájomnom vyrovnaní nevysporiadaných vzťahov vzniknutých v súvislosti so Zmluvou, inak je neplatná.
7. Každá zo Zmluvných strán môže od Zmluvy odstúpiť v prípade podstatného porušenia povinností druhou Zmluvnou stranou. Odstúpenie je účinné doručením písomného oznámenia o odstúpení druhej Zmluvnej strane. Odstúpenie musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Zmluvy sa Zmluva neruší od počiatku, ale až odo dňa doručenia odstúpenia druhej Zmluvnej strane.
8. Objednávateľ je oprávnený odstúpiť od Zmluvy pri podstatnom porušení Zmluvy Poskytovateľom, pričom za podstatné porušenie Zmluvy Poskytovateľom sa považujú porušenia označené v tejto Zmluve ako podstatné, definované v Obchodnom zákonníku a/alebo ak:
9. Poskytovateľ opakovane porušil svoje zmluvné povinnosti uvedené v Zmluve, t. j. neplní si svoje záväzky riadne a včas,
10. Poskytovateľ pri plnení Zmluvy závažným spôsobom porušuje práva tretích osôb.
11. Objednávateľ je oprávnený odstúpiť od Zmluvy aj podľa § 15 ods. 1 zákona   
    č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia alebo ak v registri partnerov verejného sektora nie je oprávnená osoba zapísaná dlhšie ako tridsať (30) dní.

**Článok 9**

**Komunikácia**

1. Každá komunikácia medzi Zmluvnými stranami bude prebiehať prostredníctvom oprávnených alebo poverených osôb uvedených v čl. 6 Zmluvy.
2. Všetky oznámenia medzi Zmluvnými stranami, ktoré sa vzťahujú k tejto Zmluve, alebo ktoré majú byť vykonané na základe tejto Zmluvy, musia byť vykonané v písomnej podobe a doručené osobne elektronicky alebo poštou druhej Zmluvnej strane
3. Zmluvné strany si môžu prostredníctvom oprávnených osôb uvedených v čl. 6 Zmluvy dohodnúť, že časť komunikácie bude prebiehať výhradne elektronicky (email).
4. Akákoľvek písomná komunikácia medzi Zmluvnými stranami sa na účely plnenia Zmluvy bude považovať za doručenú v prípade:
   1. osobného doručenia prostredníctvom kuriérskej služby alebo inak, po jej prijatí,
   2. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie potvrdenia o prijatí e-mailu; pokiaľ je e-mail doručený po 16:00, za čas jeho doručenia sa považuje 10:00 nasledujúci pracovný deň alebo
   3. doporučenej zásielky k dátumu uvedenému na potvrdení o doručení alebo na potvrdení o tom, že zásielku nebolo možné doručiť.
5. Doručením sa rozumie prijatie zásielky Zmluvnou stranou, ktorej bola adresovaná.
6. Za deň doručenia zásielky Zmluvnej strane, ktorej bola adresovaná, sa považuje takisto aj deň:
7. v ktorom táto Zmluvná strana ju odoprela prijať,
8. ktorým márne uplynula odberná lehota pre jej vyzdvihnutie si na pošte alebo,
9. v ktorý bola na nej zamestnancom pošty vyznačená poznámka, že „adresát sa odsťahoval“, „adresát neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

**Článok 10**

**Záväzok mlčanlivosti**

1. Všetky informácie, ktoré si Zmluvné strany pre splnenie Predmetu Zmluvy navzájom poskytli počas predzmluvných rokovaní, pri uzavretí Zmluvy a po uzavretí Zmluvy sa považujú za dôverné a poskytnúť tieto informácie tretej osobe môže Zmluvná strana len po predchádzajúcom písomnom súhlase druhej Zmluvnej strany. Predchádzajúci písomný súhlas nie je potrebný na poskytnutie tých informácií, ktoré sú nevyhnutné pre riadne plnenie Zmluvy tretími osobami, prostredníctvom ktorých Poskytovateľ prevádzkuje zberné miesta na zabezpečenie činnosti vydávania čipových kariet. Uvedené informácie sa zaväzuje chrániť ako vlastné, využívať ich len v súvislosti s plnením predmetu Zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť Objednávateľa sprístupniť informácie podľa príslušných predpisov nie je týmto ustanovením dotknutá.

**Článok 11**

**Ochrana osobných údajov**

1. Zmluvné strany majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Zmluvné strany spracúvajú osobné údaje v súlade s nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR), ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**zákon č.18/2018 Z. z.**“).
2. Zmluvné strany informácie a údaje, na ktoré sa vzťahuje ochrana osobných údajov poskytnú len osobe, ktorej sa týkajú.
3. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.
4. Objednávateľ je podľa článku 4 ods. 7 GDPR prevádzkovateľom spracúvania osobných údajov.
5. Ustanovenie tohto čl. Zmluvy je zmluvou podľa čl. 28 ods. 3 GDPR, pričom na účely tohto článku Zmluvy kategóriou dotknutých osôb sú prijímatelia (ďalej aj „**Dotknuté osoby**“).
6. Poskytovateľ ako sprostredkovateľ je oprávnený spracúvať osobné údaje Dotknutých osôb odo dňa nadobudnutia účinnosti tejto Zmluvy len na základe a v súlade so Zmluvou, v súlade so zákonom č. 18/2018 Z. z. a GDPR a podľa pokynov Objednávateľa ako prevádzkovateľa.
7. Účelom spracúvania osobných údajov Dotknutých osôb je zabezpečenie plnenia povinností Dotknutých osôb podľa zákona č. 461/2007 Z. z.
8. Zoznam osobných údajov Dotknutých osôb, ktoré sú predmetom spracúvania tvorí prílohu č. 4 Zmluvy podľa jednotlivých čipových kariet.
9. Osobné údaje o Dotknutých osobách poskytujú Dotknuté osoby priamo Poskytovateľovi.
10. Na spracúvanie osobných údajov Dotknutých osôb sa nevyžaduje súhlas Dotknutej osoby, právnym základom spracovania osobných údajov je zákonná povinnosť (zákon č. 461/2007 Z. z.) Objednávateľa podľa čl. 6 ods. 1 písm. c) GDPR.
11. Poskytovateľ ako sprostredkovateľ je oprávnený
12. spracúvať osobné údaje, čomu sa rozumie ich získavanie, zaznamenávanie, usporadúvanie, kopírovanie, štruktúrovanie, ich prepracúvanie alebo ich zmena, vyhľadávanie, prehliadanie, využívanie, ako aj ich vymazanie alebo likvidácia, a to bez ohľadu na to, či sa tieto činnosti vykonávajú automatizovanými alebo neautomatizovanými prostriedkami,
13. kontrolovať konzistentnosť poskytovaných údajov,
14. vyhľadávať osobné údaje o Dotknutých osobách výlučne za účelom ich aktualizácie, opravy alebo zabezpečenia vecnej a časovej logickosti údajov,
15. uchovávať osobné údaje, a to výhradne na nevyhnutnú dobu,
16. aktualizovať osobné údaje na základe požiadaviek prevádzkovateľa a dotknutých osôb.
17. Poskytovateľ ako sprostredkovateľ je oprávnený spracúvať osobné údaje Dotknutých osôb po dobu účinnosti tejto Zmluvy, najneskôr počas trvania účelu spracúvania. V prípade smrti Dotknutej osoby je oprávnený spracúvať jeho osobné údaje najdlhšie do jedného (1) roka od smrti Dotknutej osoby. Následnú likvidáciu údajov zabezpečí v súlade s ustanoveniami GDPR.
18. Poskytovateľ ako sprostredkovateľ zabezpečí, že všetky ním určené osoby boli pred spracúvaním osobných údajov poučené o zásadách spracúvania osobných údajov a o zachovaní mlčanlivosti.
19. Objednávateľ ako prevádzkovateľ vyhlasuje, že pri výbere sprostredkovateľa dbal na odbornú, technickú, organizačnú a personálnu spôsobilosť sprostredkovateľa a jeho schopnosť zaručiť ochranu práv dotknutých osôb.
20. Poskytovateľ ako sprostredkovateľ postupuje pri spracúvaní osobných údajov podľa GDPR a zákona č. 18/2018 Z. z.
21. Poskytovateľ ako sprostredkovateľ je povinný zabezpečiť osobné údaje pred odcudzením, stratou, poškodením, neoprávneným prístupom, zmenou a rozširovaním. Na tento účel prijme primerané technické, organizačné a personálne opatrenia obsiahnuté v bezpečnostnej dokumentácii. Sprostredkovateľ je povinný bezodkladne informovať Objednávateľa ako prevádzkovateľa, ak sa podľa názoru prevádzkovateľa porušuje zákon č.18/2018 Z. z. alebo iné právne predpisy týkajúce sa ochrany osobných údajov.
22. Objednávateľ ako prevádzkovateľ je oprávnený požadovať od Poskytovateľa ako sprostredkovateľa preukázanie vykonania všetkých predpísaných bezpečnostných opatrení na ochranu osobných údajov podľa predchádzajúceho ustanovenia. Objednávateľ ako prevádzkovateľ je oprávnený vykonávať kontroly a audity vykonávané prevádzkovateľom alebo audítorom, ktorého poveril prevádzkovateľ.
23. Poskytovateľ ako sprostredkovateľ sa zaväzuje nahradiť prevádzkovateľovi (Objednávateľovi) všetky škody, ktoré mu vzniknú v súvislosti s nedodržaním ustanovení o ochrane osobných údajov zo strany sprostredkovateľa a je si vedomý dôsledkov a sankcií, ktoré mu môžu byť uložené v prípade porušenia zákona č. 18/2018 Z. z. alebo GDPR.
24. Poskytovateľ ako sprostredkovateľ je povinný v prípade porušenia ochrany osobných údajov oznámiť porušenie ochrany osobných údajov dozornému orgánu, Objednávateľovi ako prevádzkovateľovi, dotknutej osobe a vykonať posúdenie vplyvu na ochranu osobných údajov.
25. Podľa čl. 28 ods. 2 GDPR Objednávateľ ako prevádzkovateľ týmto udeľuje sprostredkovateľovi (Poskytovateľovi) povolenie na zapojenie ďalšieho sprostredkovateľa na spracovanie osobných údajov v rozsahu a za podmienok stanovených v tejto Zmluve. Poskytovateľ ako sprostredkovateľ je povinný pred zapojením konkrétneho ďalšieho sprostredkovateľa informovať Objednávateľa ako prevádzkovateľa za účelom možnosti namietať a to spôsobom, aby prevádzkovateľ mohol účelne zasiahnuť voči výberu sprostredkovateľa efektívne, teda pred začatím výkonu spracovateľských činností.
26. Ďalším sprostredkovateľom podľa predchádzajúceho odseku tohto článku Zmluvy môžu byť zberné miesta, v prípade, ak sa Poskytovateľ rozhodne prevádzkovať ich prostredníctvom tretích osôb (sprostredkovateľ sprostredkovateľa), pričom Poskytovateľ je v takomto prípade povinný postupovať v súlade s právnymi predpismi.
27. Objednávateľ ako prevádzkovateľ a Poskytovateľ ako sprostredkovateľ sa dohodli, že informačnú povinnosť súvisiacu so spracúvaním osobných údajov týkajúcich sa dotknutých osôb plní Poskytovateľ.

**Článok 12**

**Subdodávateľ, zmena subdodávateľa**

1. V prípade, že Poskytovateľ zabezpečí poskytovanie Služieb podľa Prílohy č. 1 Zmluvy počas jej trvania subdodávateľmi, prílohou č. 3 Zmluvy je zoznam subdodávateľov Poskytovateľa a predmet subdodávok, ktoré môžu v rámci plnenia Predmetu Zmluvy vykonávať. V prípade, ak bude mať počas plnenia tejto Zmluvy Poskytovateľ záujem uzavrieť Zmluvu so subdodávateľom, ktorý sa bude podieľať na realizácii Predmetu Zmluvy, je povinný dodržať nasledovné pravidlá:
2. každý subdodávateľ musí spĺňať podmienky týkajúce sa osobného postavenia podľa § 32 ods. 1 prípadne aj § 34 ods. 1 písm. g) Zákona o VO a nesmú u neho existovať dôvody na vylúčenie podľa § 40 ods. 6 písm. a) až g) a 7 a 8 Zákona o VO. Ak to nepreukáže, Objednávateľ je oprávnený odmietnuť návrh tohto subdodávateľa a požiadať o jeho nahradenie. Oprávnenie poskytovať činnosti sa preukazujú vo vzťahu k tej časti predmetu zmluvy, ktorú má subdodávateľ plniť.
3. v prípade, ak sú splnené podmienky podľa § 2 zákona č. 315/2016 Z. z., subdodávateľ má povinnosť byť zapísaný v registri partnerov verejného sektora. Nesplnenie tejto povinnosti alebo výmaz subdodávateľa z registra partnerov verejného sektora môže mať za následok odstúpenie od Zmluvy podľa § 19 ods. 3 Zákona o VO. Ak sa po uzavretí Zmluvy stala konečným užívateľom výhod Poskytovateľa, jeho subdodávateľa alebo jeho subdodávateľa podľa zákona č. 315/2016 Z. z. osoba podľa § 11 ods. 1 písm. c) Zákona o VO, Objednávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
4. každý subdodávateľ musí byť schopný realizovať príslušnú časť Predmetu Zmluvy s odbornou starostlivosťou v súlade s právnymi predpismi, technickými predpismi a inými všeobecne záväznými predpismi a normami a bez vád, ktoré by mohli mať za následok vznik škody alebo inej ujmy na strane Objednávateľa alebo tretej osoby a v rovnakej kvalite ako Poskytovateľ. Identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia spolu s dokladmi preukazujúcimi splnenie podmienky podľa ods. 1 písm. a) tohto článku Zmluvy, musí Poskytovateľ predložiť Objednávateľovi najneskôr 10 (desať) pracovných dní pred začatím plnenia plánovanej subdodávky subdodávateľom.
5. Objednávateľ má právo odmietnuť podiel na realizácii plnenia Predmetu Zmluvy subdodávateľom, ak nie sú splnené podmienky uvedené v ods. 1 tohto článku Zmluvy. Ak Poskytovateľ opakovane navrhne subdodávateľa, ktorý nespĺňa povinnosti uvedené v tomto článku, má Objednávateľ právo odstúpiť od Zmluvy.
6. K zmene subdodávateľa môže dôjsť len na základe udeleného súhlasu Objednávateľa. Nový subdodávateľ musí spĺňať povinnosti uvedené v ods. 1 tohto článku Zmluvy. Poskytovateľ je povinný Objednávateľovi najneskôr do 10 (desiatich) pracovných dní pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, názov Služby, ktorú má subdodávateľ poskytnúť, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklady na preukázanie splnenia podmienok účasti týkajúce sa osobného postavenia navrhovaného subdodávateľa podľa § 32 ods. 1 , prípadne aj § 34 ods. 1 písm. g) Zákona o VO a nesmú u neho existovať dôvody na vylúčenie podľa § 40 ods. 6 písm. a) až g) a § 40 ods. 7 a 8 Zákona o VO.
7. V prípade, že navrhovaný subdodávateľ nebude spĺňať podmienky účasti podľa § 32 ods. 1, prípadne § 34 ods. 1 písm. g) Zákona o VO alebo budú u neho existovať dôvody na vylúčenie podľa § 40 ods. 6 písm. a) až g) a § 40 ods. 7 a 8 Zákona o VO, Objednávateľ písomne požiada o jeho nahradenie. Poskytovateľ doručí návrh nového subdodávateľa do 3 (troch) pracovných dní odo dňa doručenia žiadosti o jeho nahradenie, ak Objednávateľ neurčí dlhšiu lehotu. V prípade porušenia týchto dojednaní o zmene subdodávateľa, alebo ak dôjde k jeho výmazu z registra partnerov verejného sektora bude sa to považovať za podstatné porušenie zmluvnej povinnosti a Objednávateľ bude oprávnený od tejto Zmluvy odstúpiť.
8. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.

**Článok 13**

**Autorské práva k dielu**

1. Ak počas trvania Zmluvy vznikne konaním Poskytovateľa autorské dielo, Poskytovateľ udeľuje objednávateľovi súhlas na všetky spôsoby použitia diela podľa § 19 ods. 4 Autorského zákona (ďalej len „**licencia**“).
2. Poskytovateľ udeľuje Objednávateľovi bezodplatnú výhradnú licenciu v nasledovnom rozsahu:
   1. neobmedzený územný rozsah licencie,
   2. obmedzený vecný rozsah licencie – objednávateľ je oprávnený dielo použiť len v súvislosti s predmetom svojej činnosti.
3. Poskytovateľ udeľuje Objednávateľovi súhlas na postúpenie licencie ako celku alebo niektorého z jej jednotlivých oprávnení, a tiež im udeľuje sublicenciu, na základe ktorej je objednávateľ oprávnený udeliť tretej osobe súhlas na použitie diela v rozsahu udelenej licencie.
4. Poskytovateľ nesmie udeliť tretej osobe licenciu na spôsob použitia diela udelený výhradnou licenciou a je povinný sa sám zdržať použitia diela spôsobom, na ktorý objednávateľom udelil výhradnú licenciu.
5. Poskytovateľ vyhlasuje, že ním vykonané dielo nie je zaťažené právom tretej osoby, je bez právnych vád. V prípade zistenia právnych vád je poskytovateľ povinný bezodkladne upraviť dielo tak, aby nenarušovalo práva tretích osôb.

**Článok 14**

**Osobitné protikorupčné ustanovenia**

1. Pri plnení tejto Zmluvy sa Poskytovateľ zaväzuje dodržiavať platné právne predpisy vzťahujúce sa ku korupcii a korupčnému správaniu.
2. Poskytovateľ podpisom tejto Zmluvy vyhlasuje, že bol oboznámený s Protikorupčnou politikou Objednávateľa[[1]](#footnote-1)1), jej obsahu porozumel a zaväzuje sa ju rešpektovať.
3. Poskytovateľ podpisom tejto Zmluvy zároveň vyhlasuje, že:
4. pozná znaky korupcie a korupčného správania,
5. zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,
6. poskytne súčinnosť v prípade posudzovania podozrenia z korupcie alebo korupčného správania,
7. zdrží sa akýchkoľvek foriem korupcie súvisiacich s plnením Predmetu Zmluvy alebo záväzkov vyplývajúcich z tejto Zmluvy, ktorú plánuje, alebo ktorú už uzavrel s objednávateľom,
8. bezodkladne oznámi objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
9. nie je v konflikte záujmov vo vzťahu k zamestnancom objednávateľa, ktorý by mohol ovplyvniť realizáciu Predmetu Zmluvy s Objednávateľom.
10. Poskytovateľ sa podpisom tejto Zmluvy zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcich z tejto Zmluvy, a to podľa Prílohy č. 7 - Protikorupčná doložka, ktorá je neoddeliteľnou súčasťou tejto Zmluvy.
11. Túto Zmluvu je možné ukončiť aj z dôvodov uvedených v Prílohe č. 7 tejto Zmluvy.

**Článok 15**

**Záverečné ustanovenia**

1. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Právne vzťahy medzi Zmluvnými stranami Zmluvou bližšie neupravené sa riadia príslušnými ustanoveniami Obchodného zákonníka, zákona o ochrane osobných údajov a ostatných platných právnych predpisov Slovenskej republiky.
3. Všetky právne úkony smerujúce k zmene, doplneniu, podrobnejšej špecifikácii alebo ukončeniu Zmluvy vyžadujú pre svoju platnosť písomnú formu.
4. Ak by niektoré ustanovenia Zmluvy mali byť neplatnými už v čase jej uzavretia, alebo ak sa stanú neplatnými neskôr po uzavretí Zmluvy, nie je tým dotknutá platnosť ostatných ustanovení Zmluvy. Namiesto neplatných ustanovení Zmluvy sa použijú ustanovenia Obchodného zákonníka, Autorského zákona a ostatných platných právnych predpisov Slovenskej republiky, ktoré sú svojim obsahom a účelom najbližšie obsahu a účelu Zmluvy.
5. Táto Zmluva sa uzaviera na dobu určitú, ktorá plynie od nadobudnutia účinnosti Zmluvy počas doby nultej fázy a nasledujúcich 12 (dvanásť) mesiacov s možnosťou opcie na 36 (tridsaťšesť) mesiacov.
6. Zmluvné strany týmto vyhlasujú, že Zmluvu uzatvárajú v súlade s platnými právnymi predpismi Slovenskej republiky, a že neexistujú žiadne skutočnosti, ktoré by im bránili Zmluvu uzavrieť, alebo plniť podľa nej, a že im nie sú známe žiadne skutočnosti, ktoré by mohli spôsobiť neplatnosť Zmluvy.
7. Neoddeliteľnou súčasťou Zmluvy sú prílohy:

Príloha č. 1 – Špecifikácia Predmetu Zmluvy

Príloha č. 2 – Zoznam expertov

Príloha č. 3 – Zoznam subdodávateľov

Príloha č. 4 – Rozsah spracovaných osobných údajov

Príloha č. 5 – Špecifikácia ceny

Príloha č. 6 – Odplata za vydávanie čipovej karty

Príloha č. 7 – Protikorupčná doložka

1. Zmluva sa vyhotovuje v 6 (šiestich) rovnopisoch, z ktorých Objednávateľ dostane 4 (štyri) rovnopisy a Poskytovateľ 2 (dva) rovnopisy.
2. Zmluvné strany vyhlasujú, že sú si vedomé všetkých následkov vyplývajúcich zo Zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
3. Zmluvné strany vyhlasujú, že Zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.

V Bratislave, dňa ..........................

za Objednávateľa:

....................................................

generálny tajomník služobného úradu

V Bratislave, dňa ..........................

za Poskytovateľa:

....................................................

[•]

**Príloha č. 1 Zmluvy – Špecifikácia Predmetu Zmluvy**

Objednávateľ na základe zákona č. 461/2007 Z. z. riadi celoštátny systém vydávania kariet do záznamových zariadení (ďalej len „**čipová** **karta/y**“) a vedie centrálny register čipových kariet.

Objednávateľ môže podľa § 10 ods. 2 zákona č. 461/2007 Z. z. poveriť vydávaním čipových kariet jedinú fyzickú osobu – podnikateľa alebo právnickú osobu (ďalej len „**oprávnená osoba**“), ktorá musí spĺňať požiadavky podľa § 10 ods. 3 zákona č. 461/2007 Z. z.

Objednávateľ, ktorý je držiteľom licencie k existujúcemu Informačnému systému Digitálny tachograf (ďalej len „**IS DT**“), poskytne Poskytovateľovi zdrojový kód a potrebnú technickú dokumentáciu na prevádzkovanie systému IS DT.

Predmetom Zmluvy sú nasledovné činnosti:

1. Zabezpečenie prevádzky IS DT podľa špecifikácie nižšie (t. j. zabezpečenie potrebnej HW platformy Poskytovateľom, migrácia existujúceho systému na túto platformu a jeho prevádzka počas obdobia platnosti Zmluvy) – činnosti podľa písm. A,B,C a D tohto odseku Prílohy č. 1.
   1. udržiavanie technickej platformy podľa požiadaviek Objednávateľa,
   2. inštalácia a sprevádzkovanie existujúceho IS DT, ktorý bude Poskytovateľovi poskytnutý Objednávateľom,
   3. zabezpečenie a udržiavanie prepojenia IS DT so všetkými ostatnými systémami, s ktorými IS DT musí byť prepojený na zabezpečenie riadnej funkcionality,
   4. prevádzka IS DT, pod čím sa rozumie:
      1. zabezpečenie funkčnosti a dostupnosti IS DT vrátane všetkých jeho funkcií a užívateľských rolí,
      2. dodržiavanie všetkých prevádzkových a organizačno-technických požiadaviek na prevádzku IS DT.

(písm. A., B. C. a D. ďalej spolu aj ako „**Paušálne služby**“)

1. zabezpečenie súvisiacich podporných procesov, t. j. zber a overenie žiadostí od prijímateľov na zberných miestach, registrácia v IS DT, nákup, príprava a personalizácia, vydávanie čipových kariet a ich odovzdanie prijímateľovi – činnosti podľa písm. A. a B. tohto odseku Prílohy č. 1.
   1. vykonávanie všetkých podporných procesov a činností vrátane zabezpečenia prevádzky zberných miest – kapitola 2,
   2. zabezpečenie validácie čipových kariet pred ich uvedením do prevádzky (pred uvedením do použitia a aj kedykoľvek počas platnosti Zmluvy) podľa požiadaviek v kapitole 2.2 a 2.3 kapitole 1 (Informačný systém Digitálny Tachograf) Prílohy č. 1.

Za činnosti uvedené v bode 1 písm. A., B., C., D. (Paušálne služby) tejto časti Prílohy č. 1 bude Objednávateľ uhrádzať náklady spojené s prevádzkou IS DT kvartálne po dobu účinnosti Zmluvy.


Za činnosti uvedené v ods. 2 písm. A. a B. tejto časti Prílohy č. 1 patrí Poskytovateľovi odplata v podobe manipulačného poplatku za jednotlivú čipovú kartu, ktorý je Poskytovateľ oprávnený vybrať od prijímateľa pri podaní žiadosti o vydanie čipovej karty.

Pre zamedzenie akýchkoľvek pochybností, Predmet Zmluvy sa týka poskytovania Služieb k existujúcemu IS DT Poskytovateľom Objednávateľovi podľa bodov 1. a 2.  tejto časti Prílohy č. 1. Použitie pojmov v kapitolách 1. až 4. Prílohy č. 1 ako „vybudovanie“, „zriadenie“ a pod. je potrebné chápať ako poskytovanie Služieb podľa prvej vety.

1. **Informačný systém Digitálny Tachograf**
   1. ***Úvod***

IS DT slúži na evidenciu a riadenie procesov súvisiacich s vydávaním a manažmentom čipových kariet všetkých generácií, t. j. centrálny register čipových kariet, v ktorom sa vedú záznamy o čipových kartách vydaných, nájdených, odňatých a odovzdaných v Slovenskej republike.

IS DT je zabezpečený systém, v ktorom je zabezpečená ochrana integrity a autenticity údajov vymieňaných medzi čipovými kartami a záznamovým zariadením, ochrana integrity a autenticity údajov sťahovaných z čipových kariet, umožnenie stanovených zapisovacích operácií na čipovej karte len pre záznamové zariadenie, dešifrovanie určitých údajov, vylúčenie akejkoľvek možnosti falšovania údajov uložených na čipových kartách, zabránenie neoprávnenému zásahu a identifikácia každej udalosti tohto druhu.



* 1. ***Súčasti existujúceho Informačného systému Digitálny tachograf druhej generácie:***
     1. **Aplikácia Card Management System**

Aplikácia Card Management System má tieto funkcie:

* zber a spracovanie žiadostí od prijímateľov čipových kariet,
* používateľské rozhranie na vyhľadanie a zápis údajov do príslušných  evidencií vrátane nástrojov spracovania príloh napr.: skenovanie a uloženie fotografie, podpisu a uloženie do databázy,
* automatizovanú kontrolu existencie vydaných kariet v EÚ pomocou rozhrania API TACHOnet vrátane manuálnej (on-demand) kontroly prostredníctvom používateľského rozhrania,
* podpora procesu rozhodovania o schválení alebo zamietnutí žiadostí,
* podpora riadenia procesu podpory vydávania čipových kariet, resp. riadenie životného cyklu čipovej karty (všetky procesy súvisiace s administráciou od inicializácie, prípadných zmien až po zrušenie),
* skladového hospodárstva čipových kariet,
* zabezpečovanie získavania údajov  z registra Finstat pre validáciu a pred-vypĺňanie údajov právnickej osoby,
* nástroje pre vytvorenie personalizačnej dávky a následné spracovanie jej výstupu,
* nástroje pre získanie údajov o aktivitách prijímateľov, stavoch čipových kariet a systému,
* odosielanie notifikácií o stave vybavenia príslušnej žiadosti,
* podpora spracovania úhrady poplatku,
* výmena údajov pre poskytovanie elektronických služieb na Webovom sídle DT prostredníctvom API, napr. autentifikácia držiteľa, pred-vypĺňanie údajov žiadosti,
* podpora pre modul kontroly kvality a distribúcie.
  + 1. **Aplikácia Certifikačná autorita**

Súčasťou IS DT je aj Certifikačná autorita členského štátu (ďalej aj „SK-CA“). Je to hierarchický systém so základom vytvoreným na úrovni Európskej únie (ďalej aj „EÚ“), ktorého základ tvorí európsky certifikačný orgán (ERCA European Root Certification Authority) nasledovaný certifikačnými orgánmi jednotlivých členských štátov EÚ.

SK-CA realizuje vydávanie certifikátov pre čipové karty a podporu pre personalizáciu čipových kariet v časti personalizácie čipu.

SK-CA sa riadi zásadami definovanými v politikách National Policy of Authority of the Member State SK-MSA for The Information System of Digital Tachograph System in Slovak Republic Version 1.2 a National Policy of Authority of the Member State SK-MSA for The Information System of Smart Tachograph System in Slovak Republic Version 1.3, ktoré sú podriadené politikám ERCA. Aktuálne systém zastrešuje obe generácie funkčných špecifikácií, prvú Digital Tachograph (ďalej aj „ERCA-DT“) a druhú Smart Tachograph (ďalej aj „ERCA-ST“), uvedených v Regulation (EU) No 165/2014 of the European Parliament and of the Council.

Aplikácia certifikačný modul obsahuje tri moduly:

Administračný modul SK-CA zabezpečuje manuálnu správu konfiguračných údajov vykonávanú operátorom CA (viď v Bezpečnostná politika IS DT). Súčasťou modulu sú nasledujúce funkcie:

* nahranie certifikátu Európskej koreňovej certifikačnej autority ERCA,
* vytvorenie požiadavky na certifikát pre certifikačnú autoritu,
* nahranie certifikátu certifikačnej autority,
* nastavenie aktuálneho kľúčového páru certifikačnej autority,
* vytvorenie požiadavky na zadanie KDR (Key Delivery Request) a nahranie kľúčov KmWC a DSRC potrebných pri personalizácií z KDM (Key Delivery Message),
* nahranie kľúčov potrebných pri autentifikácií voči čipovým kartám,
* prezeranie auditného záznamu udalostí.

Certifikačný modul certifikačnej autority poskytuje pre personalizačný modul cez API nasledujúce funkcie:

* vydanie certifikátu pre čipovú kartu,

získanie hodnoty certifikátu ERCA,

* získanie hodnoty certifikátu certifikačnej autority.

Personalizačný modul certifikačnej autority zverejňuje služby pre personalizáciu pomocou SOAP. Služby sú zabezpečené protokolom SSL s vynútenou klientskou autentifikáciou. Na základe vstupných údajov modul vytvára zoznam príkazov APDU (Application Protocol Data Unit) pre personalizáciu čipovej karty.

Služby certifikačného modulu sú využívané ako „online“ volania API z personalizačného modulu pri vytváraní APDU príkazov potrebných pre personalizáciu čipových kariet. Služby umožňujúce získanie aktuálnych hodnôt certifikátov ERCA a SK-CA pre obe generácie ERCA-DT a ERCA-ST. Konfigurácia a formát certifikátov je popísaný v príslušných politikách certifikačných orgánov.

* + 1. **Modul Kontrola kvality a distribúcia**

Tento modul zabezpečuje funkčnosti:

* kontrola kvality personalizácie,
* tlač listov a obálok,
* distribúcia čipových kariet.
  + 1. **Prepojenie na systém TACHOnet**

Pre správne vykonávanie predpisov týkajúcich sa tachografu je nevyhnutné, aby každý vodič mal len jednu platnú kartu vodiča. Členské štáty preto musia zabezpečiť výmenu jedinečných kariet vodiča výmenou informácií s ostatnými členskými štátmi. TACHOnet je telematická sieť fungujúca v celej EÚ, ktorá umožňuje automatizovanú výmenu informácií medzi členskými štátmi.

Výmena informácii o čipových kartách a údajoch o nich medzi Slovenskou republikou a inými členskými štátmi prebieha prostredníctvom napojenia IS Digitálny / Inteligentný tachograf na MOVEHUB prostredníctvom pripojenia na sieť TESTA. TACHOnet je súčasťou MOVEHUB spolu s ostatnými sieťami a službami DG MOVE (RESPER, ERRU)

Z prostredia IS DT je vybudovaný VPN kryptovaný tunel na server objednávateľa, kde prostredníctvom proxy služieb prebieha vzájomné preposielanie XML správ medzi IS DT a TESTA sieťou.

TACHOnet zabezpečuje výmenu informácii medzi členskými štátmi cez preposielanie XML správ podľa definovanej XSD schémy. TACHOnet prijíma šifrované XML správy od jednotlivých členských štátov a preposiela ich do členských štátov, ktorým sú správy určené.

Za Slovenskú republiku prijímanie a odosielanie týchto XML správ výhradne pre TACHOnet realizuje IS DT, avšak pre ostatné služby a siete DG MOVE sú vytvorené ďalšie prepojenia. A to pre RESPER cez systém Ministerstva vnútra SR a pre ERRU napojenie na TESTA sieť prostredníctvom Jednotného informačného systému v cestnej doprave.

* + 1. **Webové sídlo Digitálny tachograf**

Prístupový komponent Webové sídlo Digitálneho tachografu poskytuje najmä:

* prístup k elektronickým službám na obnovu, náhradu alebo zablokovanie karty vodiča,
* realizáciu úhrady poplatku prostredníctvom platobnej brány,
* generovanie QR kódov pre úhradu poplatku prostredníctvom PayBySquare zobrazeného v zálohovej faktúre,
* funkcionality redakčného systému platformy TYPO3 pre zverejňovanie informačného obsahu.
  1. ***Personálne požiadavky na strane poskytovateľa IS DT*** 
     1. **Role v informačnom systéme**

Požadované role v IS DT sú:

1. CA Administrátor alebo Personalizačný Administrátor (CAA/PA)
2. Systémový Administrátor (SA)
3. Bezpečnostný Officer Informačného systému (ISSO)

Rola CAA/PA obsahuje:

1. generovanie kľúča (v DT-SK vykonáva PA)
2. generovanie certifikátu (v DT-SK vykonáva CAA)
3. personalizácia a bezpečná distribúcia čipových kariet prijímateľom (v DT-SK vykonáva PA)
4. administratívne činnosti spojené so správou SK-CA/SK-CP databázami a asistencia pri vyšetrovaní incidentov a kompromitácie kľúčov (v DT-SK vykonáva CAA aj PA)

Rola SA obsahuje:

1. vykonávanie prvotnej konfigurácie systému vrátane bezpečného štartovania a vypínania systému
2. prvotné nastavenie všetkých nových používateľských a administrátorských účtov v systéme (accounts)
3. nastavenie prvotnej sieťovej konfigurácie
4. vytvorenie pohotovostného média (emergency system restart medium) pre obnovu údajov
5. vykonávanie záloh systému, aktualizácia a zálohovanie softvéru vrátane bezpečného uloženia záloh a aktualizácií mimo prevádzkovej lokality. Zálohy by sa mali vykonávať jeden krát v týždni a systém by mal byť celkovo reštartovaný po vykonaní jeho zálohy v súvislosti s vykonaním kontroly integrity systémového hardvéru
6. v prípade potreby uskutočnenia zmeny názvu počítača (host name) a/alebo sieťovej adresy (IP adress)

Rola ISSO obsahuje:

1. prideľovanie bezpečnostných oprávnení a prístupových práv CA Administrátorom s Personalizačným Administrátorom (CAA/PA)
2. prideľovanie prvotných hesiel všetkým novým účtom v systéme
3. vykonávanie archivácie potrebných systémových záznamov
4. kontrolovanie auditného logu pre sledovanie dodržiavania bezpečnostných politík CA Administrátorov a Personalizačných Administrátorov. Kontrola auditného logu sa vykonáva jeden krát v týždni
5. osobné vykonávanie alebo dohľad nad ročným zálohovaním údajov SK-CA a SK-CP
6. participácia pri generovaní kľúča pre organizáciu SK-MSA
   * 1. **Role späté s inštaláciou pre zberné miesta**

Rola inštalátor

1. Inštalácia VPN klienta na zbernom mieste
2. Spustenie aplikácie CMS pre zberné miesto, vytvorenie záložky v obľúbených
3. Inštalácia skenera
4. Inštalácia autentifikačného zariadenia
   * 1. **Role späté so školením**

* Rola školiteľ
* Zaškolenie obsluhy CMS – zberné miesto, schvaľovateľ
* Rola writer – Príprava príručiek ku školeniu
  1. ***Architektúra a technická špecifikácia existujúceho riešenia***

Poskytovateľ zabezpečí HW platformu a zabezpečí prístup k IS DT pre zamestnancov Objednávateľa. Poskytovateľ môže zvoliť aj inú architektúru, avšak prípadné potrebné prispôsobenie IS DT bude plne v réžii poskytovateľa z hľadiska nákladov rovnako ako potrebného času na prispôsobenie. Zároveň HW platforma má spĺňať podmienky a požiadavky podľa zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov a Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy.

Serverová infraštruktúra beží na platforme VMware verzie 6.5.0 a pozostáva z dvojice ESX serverov (HP DL360 G10 2x8core Silv-4110 CPU, 160GB RAM) riadených virtuálnym vCenter serverom. Dáta sú medzi ESX servermi zdieľané z diskového poľa HPE MSA 2050 SAN v konfigurácií 16x 600GB SAS HDD, pripojeného priamo bez prepínačov protokolom FC. Súčasťou riešenia je aj HSM zariadenie (THALES nshield connect) s ktorým komunikujú vybrané virtuálne servery cez LAN.


Pre zabezpečenie prístupu do a zo siete DT a vonkajších sietí slúži firewall klaster Cisco ASA 5516. Firewall zabezpečuje aj RA VPN pre prijímateľov DT. Serverová infraštruktúra je pripojená cez 2x Cisco switch 2960X (24port metalický RJ-45 1Gb) a rozdelená do jednotlivých VLAN na základe požiadaviek a potrieb DT a odpovedá definovaným zónam a nastaveným pravidlám na firewalle.

VMware infraštruktúra je zálohovaná centrálnym backup serverom (HP DL 320e Gen8 v2) s využitím VMware vSphere API a zálohy sú ukladané na páskovú knižnicu (HP StorageWorks 1/8 G2 Tape autoloader s technológiou LTO3 pripojenú priamo k backup serveru. Ako zálohovací nástroj je použitý Veritas BackupExec vo verzii 20.3.


Vo VMware sú vytvorené dve prostredia – produkčné a predprodukčné. Komunikácia medzi prostrediami a aj v rámci prostredí je oddelená pomocou technológie VLAN.


Minimálny podporovaný operačný systém je Windows Server 2008 R2 a vyšší, minimálna podporovaná verzia pre SQL databázu je Microsfoft SQL Database Server2008 R2 a vyššia. Žiaden modul alebo SW komponent nie je na systéme Windows Server 2008 R2 závislý. Na prevádzku Digitálneho tachografu sú potrebné ActiveDomain servery, aplikačný server v konfigurácii minimálne 4 GB RAM, 2 CPU a 100 GB HDD. Dva SQL servery v konfigurácii minimálne 4 GB RAM, 2 CPU, 100 GB HDD pre operačný systém ,320 GB HDD pre SQL dáta, 50 GB HDD pre SQL logy. Vysoká dostupnosť SQL je zabezpečená pomocou technológie Failover Cluster.

Antivírusová ochrana je zabezpečená pomocou Symantec Endpoint Protection.



Technologická Infraštruktúra digitálny tachograf






* + 1. **Opis architektúry SK-CA**

Certifikačná autorita je zložená z nasledujúcich HW komponentov:

* Server MS Windows 2008 R2 pre prevádzku aplikácie certifikačnej autority.
* HSM modul nShield Connect, ktorý slúži ako bezpečné úložisko používaných kryptografických kľúčov a náhodný generátor pre generovanie údajov potrebných pri personalizácii čipových kariet.

Aplikácia SK-CA pozostáva z nasledujúcich SW modulov:

* administračný modul,
* certifikačný modul,
* personalizačný modul.



* + 1. **Požiadavky na konfiguráciu – Certifikačná autorita**

Server:

* Min 2GHz procesor,
* 8GB RAM,
* 1G voľného diskového priestoru pre aplikáciu,
* sieťová konektivita.

HSM modul:

nShield Connect appliance

Pre činnosť SK-CA musia byť vytvorené testovacie a produkčné prostredia. Testovacie prostredie je určené pre overenie a integráciu požadovaných funkcií, pričom využíva kľúčový materiál zverejnený ERCA v balíku (Samples Keys for Smart Tachograph v1.4).

Produkčné prostredie je určené pre samotnú produkciu čipových kariet.

Schéma prostredí je znázornená na nasledujúcom obrázku.




Schéma prostredí SK-CA

Server SK-CA produkčné prostredie

* Aplikačný kontajner Tomcat 8.5.41
* Databázový systém MariaDB 10.3.14
* Aplikácia MSCAG2WS v1.1
* Jre 8 update 201

Sieťový HSM modul nShield Connect pre ochranu kryptografických kľúčov

Server SK-CA Testovacie prostredie

* Aplikačný kontajner Tomcat 8.5.41
* Databázový systém MariaDB 10.3.14
* Aplikácia MSCAG2WS v1.1
* Jre 8 update 201
* Kryptografické kľúče uložené pomocou KeyStore na disku.
  + 1. **Sieťová infraštruktúra**
* 2x cluster Firewall pre zabezpečenie prístupu do a zo siete DT a vonkajších sieti na základe definovaných pravidiel podľa jednotlivých zón,
* firewall ďalej zabezpečuje RA VPN pre prijímateľov IS DT,
* 2x Switch 24port metalický RJ-45 1Gb pre pripojenie serverovej infraštruktúry IS DT, ktorá je rozdelená do jednotlivých VLAN na základe požiadaviek a potrieb IS DT a odpovedá definovaným zónam a nastaveným pravidlám na firewalle.

1. **Podporné procesy súvisiace so zberom požiadaviek, evidenciou a personalizáciou čipovej karty do digitálneho tachografu**
   1. ***Úvod***

Poskytovateľ musí zabezpečiť zber požiadaviek od koncových užívateľov na zberných miestach, ich evidenciu v IS DT, personalizáciu v súlade s technickým popisom čipovej karty (nahratie certifikátu, tlač popisu čipovej karty a pod.) a to všetkých druhov čipových kariet druhej generácie, ktorými sú karta vodiča, dielenská karta, kontrolná karta a podniková karta a jej dodávku prijímateľovi.

Ide o nasledovný zoznam procesov:

1. Prijatie žiadosti na zbernom mieste
2. Kontrolu žiadosti a dokladov
3. Vloženie žiadosti do informačného systému
4. Odoslanie dokladov do personalizačného centra
5. Tlač sprievodných dokladov k čipovej karte
6. Zabezpečenie všetkého materiálovo technického vybavenia potrebného k vykonaniu podporných činností (kartový polotovar, vybavenie zberných miest, papier, obálky a pod.)
7. Manipuláciu s kartovým polotovarom
8. Personalizáciu čipovej karty
9. Obálkovanie čipovej karty
10. Doklady k zásielkam a ich distribúciu
11. Evidenciu zásielok a ich kontrolu
12. Riešenie reklamácií zásielok
13. Podporné a administratívne činnosti
14. Riešenie reklamácií čipových kariet
15. Účtovné činnosti a kontrolu platieb
16. Vystavovanie daňových dokladov
17. Zabezpečenie prevádzky siete zberných miest v zmysle požiadaviek v kap. 2.3.
18. Zaškolenie personálu
19. Kontrolu výkonu činnosti
20. Prevádzku webovej stránky [www.digitalnytachograf.sk](http://www.digitalnytachograf.sk)
21. Prevádzka telefonického a emailového Helpdesk pre zamestnancov Objednávateľa

Čipové karty druhej generácie musia byť použiteľné v digitálnych tachografoch prvej generácie.

* 1. ***Požiadavky na čipové karty***

Čipové karty musia byť vyhotovené v súlade s nasledujúcimi normami:

* ISO/IEC 7810 Identifikačné karty. Fyzikálne vlastnosti,
* ISO/IEC 7816 Identifikačné karty. Karty s integrovanými obvodmi
  + Časť 2: Rozmery a umiestnenie kontaktov (ISO/IEC 7816-2: 2007),
  + Časť 3: Elektronické signály a prenosové protokoly (ISO/IEC 7816-3: 2006),
  + Časť 4: Organizácia, zabezpečenie a príkazy pre výmenu (ISO/IEC 7816-4: 2013 + Cor. 1: 2014),
  + Časť 6: Medziodborové dátové prvky pre výmenu (ISO/IEC 7816-6: 2004 + Cor. 1: 2006),
  + Časť 8: Príkazy pre operácie zabezpečenia (ISO/IEC 7816-8: 2004).
  + Časť 1: Fyzikálne vlastnosti,

Čipové karty musia byť otestované voči požiadavkám normy ISO/IEC 10373-3: 2010 Identifikačné karty. Skúšobné metódy. Časť 3: Karty s integrovanými obvodmi a s kontaktmi a súvisiace zariadenia s rozhraním.

Čipové karty musia spĺňať aj požiadavky kritérií predpísaného profilu ochrany pre inteligentný tachograf podľa tzv. Common Criteria Protection Profile Digital Tachograph – Tachograph Card (TC PP) v súlade s požiadavkami podľa prílohy 1C vykonávacieho nariadenia (EÚ) 2016/799. Čipové karty podliehajú procesu hodnotenia a certifikácie čo je jedným z predpokladov na získanie typového schválenia čipovej karty.

**Konštrukčné a funkčné požiadavky na čipové karty druhej generácie**

Čipové karty pre digitálny tachograf druhej generácie sú nasledovných typov:

1. karta vodiča
2. podniková karta
3. kontrolná karta
4. dielenská karta

Predná strana musí obsahovať:


* slová „karta vodiča“ alebo „kontrolná karta“ alebo „dielenská karta“ alebo „podniková karta“, vytlačené veľkými písmenami v úradnom jazyku alebo jazykoch členského štátu, ktorý čipovú kartu vydal, podľa typu čipovej karty;
* názov členského štátu, ktorý čipovú kartu vydal (nepovinné);
* negatív rozlišovacieho znaku členského štátu, ktorý čipovú kartu vydal, v modrom obdĺžniku a obkolesený 12 žltými hviezdičkami;
* informácie špecifické pre vydanú čipovú kartu očíslované nasledovným spôsobom:

|  |  |  |  |
| --- | --- | --- | --- |
|  | **Karta vodiča** | **Kontrolná karta** | **Podniková alebo dielenská karta** |
| **1.** | Priezvisko vodiča | Názov kontrolného orgánu | Názov podniku alebo dielne |
| **2.** | Meno(á) vodiča | Priezvisko kontrolóra  (v prípade potreby) | priezvisko držiteľa karty  (v prípade potreby) |
| **3.** | Dátum narodenia vodiča | Meno(á) kontrolóra  (v prípade potreby) | meno(á) držiteľa karty  (v prípade potreby) |
| **4.a** | Dátum začiatku platnosti karty | | |
| **4.b** | Dátum skončenia platnosti karty | | |
| **4.c** | Názov vydávajúceho orgánu (môže byť vytlačený na zadnej strane) | | |
| **4.d** | iné číslo, než je číslo v bode 5, na administratívne účely (nepovinné) | | |
| **5.a** | Číslo vodičského preukazu  (k dátumu vydania karty vodiča) | — | — |
| **5.b** | Číslo karty | | |
| **6.** | Fotografia vodiča | Fotografia kontrolóra (nepovinné) | Fotografia montéra (nepovinné) |
| **7.** | Podpis držiteľa (nepovinné) | | |
| **8.** | bydlisko alebo poštová adresa držiteľa (nepovinné). | Poštová adresa kontrolného orgánu | Poštová adresa podniku alebo dielne |

* forma písania dátumu je „dd/mm/rrrr“ alebo „dd.mm.rrrr“ (deň, mesiac, rok)

Zadná strana musí obsahovať:

* vysvetlenie k očíslovaným údajom na prednej strane čipovej karty;
* s výslovným písomným súhlasom držiteľa môžu byť doplnené aj informácie, ktoré sa netýkajú administratívnych záležitosti súvisiacich s kartou; takéto doplnenie nijako nemení používanie modelu ako čipovej karty.
* Čipové karty musia byť vytlačené s týmito prevažujúcimi farbami pozadia:
  + karta vodiča: biela,
  + kontrolná karta: modrá,
  + dielenská karta: červená,
  + podniková karta: žltá.
* Telo čipovej karty musí byť vybavené aspoň týmito ochrannými prvkami proti falšovaniu alebo neoprávneným zásahom:
  + ochranná podtlač s gilošovaným vzorom a írisovou tlačou.
  + v oblasti fotografie sa ochranná podtlač musí prekrývať s fotografiou.
  + aspoň jeden dvojfarebný mikrotlačový prúžok.



* po konzultácií s Komisiou môžu členské štáty doplniť farby alebo značenia, ako sú symboly členského štátu a prvky zabezpečenia bez toho, aby tým boli dotknuté ostatné ustanovenia v zmysle prílohy 1 C vykonávacieho nariadenia 799/2016;
* dočasné čipové karty v článku podľa nariadenia (EÚ) č. 165/2014 musia byť v súlade s ustanoveniami prílohy 1 C vykonávacieho nariadenia 799/2016.

Čipové karty pre digitálny tachograf druhej generácie musia byť v súlade s požiadavkami nariadenia a národnej politiky certifikačného orgánu a dodržiavať podmienky typového schválenia.

* 1. ***Požiadavky na zberné miesta***

Poskytovateľ IS DT musí zabezpečiť poskytovanie služieb prijímateľom čipových kariet prostredníctvom zberných miest v rámci Slovenskej republiky.

Poskytovateľ musí od spustenia služby DT vo vlastnej správe zabezpečiť dostupnosť minimálne jedného zberného miesta v každom kraji, s kapacitou vybaviť spolu min. 100 žiadostí denne. Zberné miesto musí byť dostatočne označené, so zverejnenými vlastnými kontaktnými údajmi (telefonicky, elektronicky) a verejne dostupné.

Zberné miesta musia mať zabezpečený nepretržitý prístup do IS DT za účelom vybavenia žiadostí a relevantných požiadaviek prijímateľov čipových kariet.

Poskytovateľ IS DT v súvislosti so zbernými miestami zodpovedá za:

* školenia oprávnených zamestnancov zberných miest, ktorí budú zabezpečovať plynulý priebeh poskytovaných služieb,
* na základe úspešne vykonaného školenia zabezpečiť oprávneným zamestnancom prihlasovacie údaje do IS DT,
* zabezpečenie žiadostí potrebných pre plnenie povinností týkajúcich sa vybavenia požiadaviek prijímateľov čipových kariet.
* potrebné technické zabezpečenie, dokumentáciu a prístup do IS DT a zabezpečiť ich plnú funkčnosť po celú dobu prevádzky IS DT;

Poskytovateľ IS DT je povinný zabezpečiť sprístupnenie zberného miesta pre plnenie Služby v pracovné dni Pondelok až Piatok medzi 8.00 hod a 17.00 hodinou, tak, aby počas vymedzeného času mohla riadne poskytovať dohodnuté Služby. Poskytovateľ zabezpečí, aby si zberné miesta okrem odplaty za vydávanie čipovej karty, uvedenej v článku 3 bod 8 Zmluvy, neúčtovali žiadne poplatky od prijímateľov. V prípade, že sprístupnenie zberného miesta bude závislé od vydania akýchkoľvek povolení podľa platných právnych predpisov SR, budú tieto povolenia zabezpečené zo strany Poskytovateľa.

1. **Technické a výkonové požiadavky na IS DT a Podporné procesy**
   1. ***Výkonové požiadavky na prevádzku IS DT a Podporných procesov***

Ostatné požiadavky (KPI) na prevádzkovanú službu sú definované nasledovne (vyhodnocované na kvartálnej báze):

* Dostupnosť IS DT min. 99% počas otváracích hodín zberných miest
* Recovery time v prípade výpadku IS DT max. 4 hodiny.
* Odstránenie kritickej chyby IS DT do jedného pracovného dňa
* Odstránenie ostatných chýb IS DT do troch pracovných dní (alebo na základe individuálnej dohody s Objednávateľom v závislosti od rozsahu a charakteru chyby)
* Dostupnosť webstránky 99% v režime 24/7
* Minimálna kapacita na príjem žiadostí 100ks/pracovný deň
* Maximálna doba od podania žiadosti po dodanie zásielky prijímateľovi 20 pracovných dní
* Maximálna chybovosť čipových kariet 1%
* Dostupnosť helpdesk-u pre pracovníkov Objednávateľa v pracovných dňoch v čase 8:00-17:00 na poskytovanie operatívnej podpory pre riešenie otázok od prijímateľov, nahlasovanie porúch a pod.
* Poskytovanie mesačného reportingu plnenia všetkých KPIs uvedených vyššie a tiež reporting počtu prijatých a vybavených žiadostí v členení na dni, typy čipových kariet, zberné miesta a počty čipových kariet v ich jednotlivých stavoch podľa procesu.
  1. ***Opatrenia fyzickej bezpečnosti***
* Služby generovania kľúčov a certifikátov a súvisiace služby personalizéra čipových kariet musia byť umiestnené v zabezpečenej oblasti, chránenej definovaným bezpečnostným perimetrom, s vhodnými bezpečnostnými mechanizmami a kontrolou vstupu, aby sa zabránilo neoprávnenému prístupu, poškodeniu a narušeniu. Táto oblasť musí byť zabezpečená elektronickým zabezpečovacím systémom a strážnou službou s dohľadom 24x7.
* Systémy certifikačného orgánu musia byť zabezpečené dostatočnými kapacitami napájania so zabezpečením redundancie klimatizačných jednotiek.
* Systémy certifikačného orgánu a personalizéra čipových kariet a úložiská používané na ukladanie dôverných informácií, ako sú pevné disky, čipové karty a HSM, musia byť chránené pred neoprávneným alebo neúmyselným používaním, prístupom, prezradením alebo poškodením ľuďmi a inými hrozbami prostredia ( napr. požiar, voda).
* Záložné a inštalačné médiá musia byť uložené v geograficky vzdialenom inom mieste, ktoré je fyzicky zabezpečené a chránené pred neoprávneným alebo neúmyselným použitím, prístupom, prezradením alebo poškodením ľuďmi alebo inými hrozbami prostredia (napr. požiar, voda).
* Aby sa zabránilo neoprávnenému použitiu, prístupu alebo sprístupneniu dôverných údajov, musia sa zaviesť postupy na bezpečnú likvidáciu údajov (spôsobom, aby sa údaje nedali spätne reprodukovať).
* Archívne zálohy a kritické dáta certifikačného orgánu potrebné na núdzovú obnovu musia byť uchovávané v off-site zabezpečenej lokalite.
  1. ***Organizačné opatrenia***
* Predpokladom na zaistenie minimálnej úrovne ochrany informačných aktív v systéme digitálneho tachografu je **zavedenie certifikovaného systému riadenia informačnej bezpečnosti podľa ISO 27001.** Povinnosť zavedenia certifikovaného systému riadenia informačnej bezpečnosti pre Certifikačný orgán členského štátu a organizáciu personalizácie čipových kariet vyplýva priamo z Politiky národného certifikačného orgánu Slovenskej republiky.
* oprávnená osoba poverená objednávateľom vydávaním čipových kariet podľa § 10 ods. 3 písm. a) zákona č. 461/2007 Z. z. **musí byť držiteľom bezpečnostnej previerky na stupeň D.**
* Certifikačný orgán a personalizér čipových kariet vykonávajú procesné kontroly, aby zabezpečili bezpečnú prevádzku. Predovšetkým nezlučiteľnosť funkcií sa bude presadzovať najmä vykonávaním kontroly štyroch očí pre kritické úlohy.
* Prístup do systémov certifikačného orgánu a príslušných systémov personalizéra čipových kariet musí byť obmedzený len na oprávnené osoby v zmysle pravidla need-to-know. Na kontrolu prístupu sa zavedú nasledovné opatrenia:
  + dôverné údaje musia byť chránené, aby sa pri ich uchovávaní zabezpečila integrita a dôvernosť údajov;
  + dôverné údaje musia byť chránené, aby sa zabezpečila integrita a dôvernosť údajov pri výmene prostredníctvom nezabezpečených sietí;
  + likvidácia dôverných údajov musí byť realizovaná spôsobom, ktorý zaručí, aby sa nedali spätne reprodukovať, napr. viacnásobným prepísaním náhodných údajov s použitím bezpečnej metódy;
  + systémy certifikačného orgánu a súvisiace systémy personalizéra čipových kariet musia zabezpečiť efektívnu správu užívateľov a riadenie prístupu;
  + systémy certifikačného orgánu a súvisiace systémy personalizéra čipových kariet musia zabezpečiť, aby bol prístup k informáciám a funkciám aplikačného systému obmedzený na oprávnených zamestnancov a aby boli zabezpečené dostatočné počítačové bezpečnostné kontroly zamerané na oddelenie nezlučiteľných funkcií. Obzvlášť potrebné je obmedziť a prísne kontrolovať používanie systémových programov. Prístup musí byť obmedzený na prístup k zdrojom, ktoré sú nevyhnutné na plnenie úlohy (úloh) pridelenej prijímateľovi;
  + personál certifikačného orgánu a personalizéra čipových kariet musí mať overenú spôsobilosť pred použitím systémov certifikačného orgánu alebo zodpovedajúcich systémov personalizéra čipových kariet;
  + personál certifikačného orgánu a personalizéra čipových kariet je zodpovedný za svoju činnosť, ktorá sa zaznamenáva do auditných log súborov.
    1. **Manažment riadenia auditných log záznamov**

Všetky významné bezpečnostné udalosti v systéme certifikačného orgánu alebo súvisiacom systéme personalizéra čipových kariet musia byť zabezpečené časovou pečiatkou a zaznamenávané do súborov systémového denníka. Zahŕňa to minimálne nasledovné záznamy:

* úspešné a neúspešné pokusy vytvoriť, aktualizovať, odstrániť alebo získať stavové informácie o prístupoch zamestnancov alebo zmenách a rušení práv účtu;
* úspešné a neúspešné pokusy nastaviť alebo zmeniť proces overovania (napr. heslo, biometrické údaje, kryptografický certifikát) priradené k osobnému účtu;
* úspešné a neúspešné pokusy o prihlásenie a odhlásenie účtu;
* úspešné a neúspešné pokusy o zmenu konfigurácie systému;
* spustenie a zastavenie softvéru;
* aktualizácia systému;
* start-up a shut-down systému;
* úspešné a neúspešné pokusy o pridanie alebo odobratie subjektov z registra účastníkov, ktorému certifikačný orgán v súčasnosti poskytuje kľúčové certifikačné služby, alebo o zmenu akýchkoľvek podrobností pre niektorého zo účastníkov alebo na získanie informácií z registra;
* úspešné a neúspešné pokusy o spracovanie žiadosti o podpísanie certifikátu alebo žiadosti o distribúciu kľúča;
* úspešné a neúspešné pokusy podpísať certifikát alebo vygenerovať správu o distribúcii kľúčov;
* úspešné a neúspešné interakcie s databázami obsahujúcimi údaje o (vydaných) certifikátoch, vrátane pokusov o pripojenie, čítanie, zápis, aktualizáciu alebo odstránenie;
* úspešné a neúspešné pokusy o pripojenie alebo odpojenie od HSM;
* úspešné a neúspešné pokusy o overenie prijímateľa na HSM;
* úspešné a neúspešné pokusy generovať alebo zničiť pár kľúčov alebo symetrický kľúč v HSM;
* úspešné a neúspešné pokusy o import alebo export kľúča do alebo z HSM;
* úspešné a neúspešné pokusy zmeniť stav životného cyklu akéhokoľvek páru kľúčov alebo symetrického kľúča;
* úspešné a neúspešné pokusy použiť súkromný kľúč alebo symetrický kľúč v HSM na akýkoľvek účel.

Vyššie uvedené udalosti sa pravidelne kontrolujú z hľadiska integrity. Tieto inšpekcie sa vykonávajú aspoň raz ročne.

Aby bolo možné vyšetrovať bezpečnostné incidenty, systémový log záznam musí podľa možnosti obsahovať informácie umožňujúce identifikáciu osoby alebo účtu, ktoré vykonávali systémové úlohy.

Integrita auditných záznamov systémových udalostí musí byť zachovaná a musí byť chránená pred neoprávnenou kontrolou, úpravou, vymazaním alebo zničením. Auditné záznamy systémových udalostí musia byť interne uchovávané a zálohované.

* + 1. **Archivovanie záznamov**
* Rozsah udalostí, ktoré sa archivujú, musí byť v súlade s príslušnými pravidlami a právnymi predpismi upravený internou riadiacou dokumentáciou. Certifikačný orgán a personalizér kariet príjmu vhodné postupy archivácie záznamov. Musia byť zavedené postupy na zabezpečenie integrity, pravosti a dôvernosti záznamov.
* Musia sa prijať opatrenia na zabezpečenie archívnych záznamov tak, aby bola strata primerane vylúčená.
  + 1. **Zmena kľúča**
* nové páry kľúčov certifikačného orgánu sú generované podľa potreby. Po vygenerovaní nového kľúčového páru, musí certifikačný orgán predložiť žiadosť o opätovný kľúč certifikátu, ako je upravené v príslušnej časti politiky ERCA, a distribuovať kľúče personalizátorovi komponentov, ako je upravené v národnej politike certifikačného orgánu.
* certifikačný orgán zabezpečí, aby boli náhradné kľúče generované kontrolovaným procesom a v súlade s postupmi definovanými v tejto certifikačnej politike.
  + 1. **Prezradenie a plán obnovy**
       1. **Identifikácia BUSINESS procesov**

Poskytovateľ IS Digitálny tachograf ako držiteľ certifikátu ISO 27001 musí zabezpečiť vypracovanie Data recovery plan / Plánu obnovy (ďalej len „DRP“), ktorý vyplynie z analýzy dopadov / Business impact analysis.

V rámci analýzy dopadov musí byť pokryté:

* zoznam aktív nevyhnutný na zabezpečenie kontinuity procesov (bezproblémové a nepretržité vykonávanie procesov),
* zoznam informácií o maximálne tolerovateľnej nedostupnosti procesov (maximálne prípustná doba nevykonávania činností),
* zoznam závislosti procesu (právne, regulačné, zmluvné, časové špičky a pod.),
* možné dopady v prípade úplného prerušenia vykonávania činností (finančný dopad, organizačné problémy, porušenie právnych predpisov, narušenie bezpečnosti, poškodenie dobrého mena a pod.),
* zoznam možnosti alternatívneho vykonávania procesu.

Výstupom analýzy dopadov je dokument obsahujúci nasledovné informácie:

* zoznam kritických procesov IS Digitálny tachograf a ich rozdelenie vzhľadom na prioritu obnovy (na základe identifikovaných maximálne tolerovateľných dôb nedostupnosti),
* stanovenie lehoty (doby) obnovy kritických procesov na základe zistených maximálne tolerovateľných dôb nedostupnosti,
* stanovenie akceptovateľnej straty údajov - podklad pre definovanie požiadaviek na zálohovanie údajov,
* zoznam dopadov,
* zoznam závislostí a vzťahov ku kritickým procesom,
* zoznam aktív nevyhnutných na zabezpečenie kontinuity kritických procesov,
* zoznam tretích strán so vzťahom ku kritickým procesom.
  + - 1. **Stratégia DRP**

Stratégia DRP priamo nadväzuje na výstupy analýzy dopadov. Stratégia DRP musí určovať jednoznačnú politiku, rámec riadenie obnovy kritických IS. Pri návrhu stratégie DRP musia byť do úvahy najmä nasledovné skutočnosti:

* výber alternatívnych metód, ktoré budú použité v prípade narušenia alebo mimoriadnej udalosti s dopadom na IS, v súlade s prioritou stanovenou počas analýzy dopadov,
* zraniteľnosti a kritické prvky zlyhania (single points of failure), ktoré boli identifikované počas analýzy dopadov.

Stratégia DRP musí byť rozpracovaná najmä v nasledujúcich oblastiach:

* technológie,
* objekty a priestory,
* ľudské zdroje,
* informácie,
* spotrebný materiál a podporné služby,
* dodávatelia a zainteresované strany.
  + - 1. **Vypracované plány obnovy (DRP)**

V rámci zabezpečenia plánov obnovy (DRP) musia byť dokumentované jednotlivé kroky obnovy a ďalšie potrebné informácie pre obnovu s ohľadom na proces riadenia bezpečnostných incidentov.

Postupy obnovy kritických IS musia zahŕňať:

* okamžitú reakciu na mimoriadnu udalosť,
* postupnosť krokov zabezpečujúcich obnovu kritických IS,

Cieľom okamžitej reakcie je najmä:

* vyhodnotenie vzniknutej situácie,
* zaistenie bezpečnosti a ochrany osôb a majetku,
* aktivácia postupov na zvládnutie situácie,
* spôsob informovania zainteresovaných strán (média, dodávatelia, verejnosť a pod.).

Cieľom obnovy IS je nevyhnutné poskytnúť základný rámec a postupy, pomocou ktorých je možné obnoviť kritické IS v požadovanom čase.

DRP musia zohľadňovať minimálne nasledovné:

* osoby, tretie strany a pod., na ktoré môže mať mimoriadna udalosť dopad alebo ktoré je nevyhnutné informovať o vzniknutej situácii,
* spôsob komunikácie s dotknutými osobami, ktoré sú zainteresované na obnove kritických IS alebo na ktoré mohla mať mimoriadna udalosť dopad,
* určenie osoby zodpovednej za komunikáciu s verejnosťou / médiami a pod.,
* zdroje nevyhnutné na zaistenie obnovy kritických IS (kvalitatívne aj kvantitatívne):
* ľudské zdroje (bezpečnosť, spôsob transportu, a pod.),
* objekty a priestory a ich vybavenie,
* technológie,
* dodávatelia, zainteresované strany a spôsob komunikácie s nimi.
  1. ***Opatrenia sieťovej bezpečnosti***

SK-CA a personalizér čipovej karty musia navrhnúť a implementovať svoju sieťovú architektúru takým spôsobom, aby bolo možné efektívne kontrolovať prístup z internetu do internej sieťovej domény a z internej sieťovej domény, do systémov certifikačného orgánu a súvisiacich systémov personalizéra čipových kariet.

* 1. ***Time-Stamping***

Čas a dátum udalosti sa zahrnie do každého auditného záznamu. SK-CA PS a súvisiaca dokumentácia / CPS personalizátorov čipových kariet upravujú, ako je čas synchronizovaný a overený.

1. **Legislatívne východiská**

Nový poskytovateľ systému IS DT musí prevziať všetky role súčasne zapojených subjektov poskytovateľa IS DT, ktorými sú najmä:

* **SK-CA** Certifikačná autorita členského štátu (Certification Authority)
* **SK-CIA** Autorita vydávania kariet (Card Issuing Authority)
* **SK-CP** Organizácia personalizácie kariet (Card personalization organization)

Zodpovednosti subjektov zapojených do IS DT v rámci rolí vyplývajúcich z  legislatívneho rámca sú uvedené nižšie.

* 1. ***Role a zodpovednosti zapojených subjektov poskytovateľa IS DT v súvislosti s legislatívnymi požiadavkami***
     1. **SK-CA Certifikačná autorita členského štátu (Certification Authority):**

1. v oblasti svojej pôsobnosti vykonáva požiadavky nariadenie Európskeho parlamentu a Rady (EÚ) č. 165/2014 a vykonávacieho nariadenia (EÚ) č. 799/2016, všetkých náležitých právnych predpisov, politiky Európskej Koreňovej Certifikačnej Autority(ERCA) a politiky národného certifikačného orgánu pre systém inteligentného tachografu,
2. má vypracovaný Postup výkonu činností (PS), ktorý obsahuje implementáciu certifikačnej politiky SK-CA so zapracovanými požiadavkami Európskej Koreňovej Certifikačnej Autority (ERCA),
3. zabezpečuje personálne a materiálne požiadavky pre riadne vykonávanie jej úloh,
4. nesie plnú zodpovednosť za riadne vykonávanie jej úloh, aj v tom prípade ak sú niektoré jej úlohy vykonávané alebo čiastočne vykonávané subdodávateľmi,
5. okamžite informuje SK-MSA o všetkých bezpečnostných incidentoch vzťahujúcich sa na zariadenia a systém SK-CA ako aj na kľúče a certifikáty používané v jej produkčnom prostredí,
6. musí zabezpečiť nasledovné činnosti:
   1. Vydáva a uchováva certifikáty pre prijímateľov čipových kariet
   2. Spravuje prepojenie s Európskou koreňovou certifikačnou autoritou ERCA
      1. **SK-CIA Autorita vydávania kariet (Card Issuing Authority)**
7. zabezpečuje a nesie zodpovednosť za riadne doručenie a správnosť aplikačných dát potrebných pre entity SK-CA a SK-CP,
8. primeraným spôsobom informuje všetkých prijímateľov o požiadavkách obsiahnutých v tejto politike,
9. overuje splnenie všetkých nevyhnutných predpokladov pre proces vydávania čipových kariet,
10. zaručuje nezameniteľnosť a doručenie PIN patriaci k dielenskej karte resp. skutočnému prijímateľovi o vydanie dielenskej karty,
11. okamžite informuje SK-MSA a SK-CA o zistení všetkých bezpečnostných rizikách a incidentoch v jej produkčnom prostredí
12. musí zabezpečiť nasledovné činnosti:
    1. Príjem žiadostí o vydanie, obnovu, náhradu alebo výmenu čipových kariet
    2. Schvaľovanie a posudzovanie prijatých žiadostí
    3. Registrácia prijímateľa
    4. Zodpovedá za úplné a pravdivé informácie v personalizačnej dávke, ktorú poskytuje organizácii **SK-CP**
    5. Vykonáva zálohovanie údajov a spravuje centrálny register všetkých vydaných čipových kariet
    6. Zabezpečuje výmenu informácií s ostatnými Autoritami členských štátov (MSA)
       1. **SK-CP Organizácia personalizácie kariet (Card personalization organization)**
13. v oblasti svojej pôsobnosti vykonáva požiadavky Nariadenia Rady (ES) č. 3821/85, (ES) č. 2135/98 a (ES) č. 1360/2002, všetkých náležitých právnych predpisov, certifikačnej politiky Európskej Koreňovej Certifikačnej Autority (ERCA) ako aj Postupov pre výkon činností (PS) SK-CA,
14. má uzatvorenú zmluvu s organizáciou SK-MSA, v ktorej sa zaväzuje plniť svoje povinnosti podľa požiadaviek nariadení popísaných v bode a),
15. predpísaným spôsobom poskytuje organizácii SK-MSA informácie o správnom vykonávaní svojich úloh a dodržiavaní Postupov pre výkon činností
16. okamžite informuje organizáciu SK-CA o všetkých bezpečnostných rizikách a incidentoch vzťahujúcich sa na vykonávanie úloh v jej produkčnom prostredí
17. Musí zabezpečiť nasledovné činnosti
    1. Kontrola kvality čipových kariet (testovanie vzorov typov čipových kariet)
    2. Spracovanie personalizačnej dávky od organizácie **SK-CIA**
    3. Vydanie čipovej karty – nahratie kľúčov a certifikátov na čipovú kartu, potlač čipových kariet
    4. Distribúcia čipových kariet smerom k prijímateľom
    5. Tlač PIN-obálok a ich distribúcia smerom k prijímateľom
    6. Uchovávanie symetrického kľúča pre dielenské karty
    7. Zálohovanie dát
    8. ***Nariadenia Európskeho parlamentu a Rady EÚ***

Prevádzku systému digitálneho tachografu druhej generácie upravuje nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (ďalej len „nariadenie (EÚ) č. 165/2014“).

Členské štáty EÚ sú podľatohto nariadenia povinné zaviesť inteligentné tachografy, digitálne tachografy druhej generácie s pripojením na zariadenie globálneho navigačného satelitného systému (GNSS), komunikačné zariadenie na diaľkovú včasnú detekciu a nepovinné rozhranie s inteligentnými dopravnými systémami.

Vykonávacím aktom podľa článku 11 nariadenia (EÚ) č. 165/2014 je vykonávacie nariadenie Komisie (EÚ) 2016/799 z 18. marca 2016, ktorým sa vykonáva nariadenie (EÚ) č. 165/2014 a ktorým sa ustanovujú požiadavky na konštrukciu, skúšanie, montáž, prevádzku a opravu tachografov a ich komponentov (ďalej len „nariadenie (EÚ) 799/2016“).

IS DT druhej generácie podľa najnovších právnych predpisoch o tachografoch ( nariadenie Európskeho parlamentu a Rady (EÚ) č. 165/2014 ) vyžadujú, aby si členské štáty vymieňali informácie elektronicky s cieľom zabezpečiť, aby sa tachografy riadne používali na uplatňovanie pravidiel sociálnej cestnej dopravy. Komisia prijala 21. januára 2016 vykonávacie nariadenie (EÚ) č. 2016/68, ktorým sa stanovuje povinné pripojenie členských štátov k systému TACHOnet do 2. marca 2018, ako aj technické podmienky používania systému TACHOnet.

Podľa čl. 31 nariadenia Európskeho parlamentu a Rady (EÚ) č. 165/2014 - Komisia a členské štáty prijmú všetky opatrenia potrebné na zabezpečenie toho, aby elektronické registre boli vzájomne prepojené a prístupné v celej Únii, a to pomocou systému zasielania správ TACHOnet uvedenom v odporúčaní 2010/19/EÚ alebo iného kompatibilného systému. V prípade využitia kompatibilného systému je možná výmena elektronických údajov so všetkými ostatnými členskými štátmi prostredníctvom systému zasielania správ TACHOnet.

* 1. ***Národná legislatíva***

Navrhované riešenie musí spĺňať aj bezpečnostné požiadavky nasledovných právnych predpisov Slovenskej republiky:

* Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov
* Zákon č. 69/2018 Z. z. o kybernetickej bezpečnosti a o zmene a doplnení niektorých v znení neskorších predpisov
* Zákon č. 18/2018 Z. z. o ochrane osobných údajov
* Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR)
  1. ***Metodické usmernenia – prevádzkové smernice***

Prevádzku a fungovanie IS DT druhej generácie upravujú aj ďalšie dokumenty a metodické pokyny pre všetky role

* Metodika pre certifikačnú autoritu SK-CA
* Metodika pre používateľa IS DT
* Metodika pre interného audítora IS DT
* Metodika pre ekonóma IS DT
* Metodika pre personalizéra IS DT
* Metodika pre reklamačného technika IS DT
* Metodika pre skladníka IS DT
* Metodika pre skartovača IS DT
* Metodika pre zberné miesto IS DT

Poskytnuté prevádzkové smernice od Objednávateľa pre všetky zapojené role v prípade zmien príslušnej legislatívy musia byť vypracované poskytovateľom systému a následne schválené objednávateľom.

* 1. ***Národná politika certifikačného orgánu***

V rámci systému Digitálny tachograf bola dňa 29.08.2023 európskou koreňovou certifikačnou autoritou Európsky certifikačný orgán pre korene (European Root Certification Authority ďalej len „ERCA“) schválená Politika národného certifikačného orgánu Slovenskej republiky (Slovakia – Member State Certification Authority, ďalej len „SK-MSCA“).

Tento dokument tvorí certifikačnú politiku (ďalej len „CP“) pre PKI infraštruktúru digitálneho tachografu. Stanovuje pravidlá na úrovni národnej certifikačnej autority pre generovanie kľúčov, správu kľúčov a podpisovanie certifikátov pre systém Digitálneho Tachografu. Aby mohla ERCA vydávať certifikáty pre národné certifikačné autority členských štátov (Member State Certification Authority ďalej len „MSCA“) alebo distribuovať symetrické kľúče MSCA, musí MSCA spĺňať požiadavky stanovené aj v tomto dokumente.

Systém Európskeho digitálneho tachografu druhej generácie „Inteligentný tachograf“ bol implementovaný nariadením Európskeho parlamentu a Rady (EÚ) č. 165/2014.

Príloha 1C k vykonávaciemu nariadeniu Komisie (EÚ) 2016/799 stanovuje technické požiadavky na konštrukciu, skúšanie, inštaláciu, prevádzku a opravy inteligentných tachografov a ich komponentov.

Dodatok 11 (Spoločné bezpečnostné mechanizmy) v prílohe 1C špecifikuje zabezpečenie bezpečnostných mechanizmov:

* + Vzájomná autentifikácia medzi rôznymi komponentmi systému tachografov.
  + Dôvernosť, integritu, pravosť a / alebo neodmietnutie údajov prenášaných medzi rôznymi komponentmi systému tachografov alebo stiahnuté na externé pamäťové médium.

Časť B dodatku 11 opisuje, ako sa používajú kryptografické systémy s verejným kľúčom založené na eliptickej krivke a symetrické kryptografické systémy založené na AES, aby sa to dosiahlo v prípade systému tachografov druhej generácie.

Infraštruktúra verejných kľúčov (Public Key Infrastructure, ďalej len „PKI“) bola navrhnutá na podporu kryptografických systémov verejného kľúča, zatiaľ čo symetrické kryptografické systémy sa spoliehajú na hlavné kľúče, ktoré musia byť doručené príslušným aktérom. Bola zriadená infraštruktúra pozostávajúca z troch vrstiev.

Na európskej úrovni je zodpovedný za vytváranie a riadenie koreňových párov verejno-súkromných kľúčov s príslušnými certifikátmi a symetrických kmeňových kľúčov Európsky certifikačný orgán pre korene (ERCA). ERCA vydáva certifikáty certifikačným orgánom členských štátov (MSCA) a distribuuje symetrické kmeňové kľúče orgánom členských štátov. Spoločnosti MSCA sú zodpovedné za vydávanie osvedčení o inteligentnom tachografe, ako aj za distribúciu symetrických kmeňových kľúčov a iných údajov odvodených z hlavných kľúčov, ktoré sa majú inštalovať v zariadení Smart Tachograph.

1. ***Služby na požiadavku***

Objednávateľ predpokladá v priebehu platnosti a účinnosti Zmluvy realizáciu ďalších rozvojových aktivít, ktoré vyplynú z dôvodu zabezpečenia súladu Systému s platnou legislatívou, alebo ktoré nie je v súčasnej dobe možné presne definovať lebo sú závislé od legislatívy (napr. nové zákony, vyhlášky, smernice EK, delegované nariadenia EK a pod.), vzťahov s tretími stranami (napr. budovanie aplikačných rozhraní na systémy tretích strán závislé od výsledkov legislatívnej činnosti, rokovaní a pod.), nepredpokladaných situácií (napr. rôzne nečakané biznis príležitosti, pandémia a pod.) alebo vyplynú z bežnej praxe a používania Informačného systému (napr. nové funkcie, rôzne zlepšenia, optimalizačné opatrenia a pod.).

Pod Službami na požiadavku sa rozumejú služby IS DT nad rámec Paušálnych služieb.

Služby na požiadavku sa môžu vykonávať na IS DT najmä z nasledujúcich dôvodov:

* + úprava IS DT na základe legislatívnych zmien
  + úprava existujúcej funkcionality na základe odôvodenej požiadavky vyplývajúcej z aplikačnej praxe

Objednávateľ si na základe vzniknutých potrieb objedná u Poskytovateľa Služby na požiadavku prostredníctvom jednotlivých pracovných pozícií, ktoré sú uvedené v prílohe č.2 Zmluvy.

**Príloha č. 2 Zmluvy – Zoznam expertov**

|  |  |  |  |
| --- | --- | --- | --- |
| **P. č.** | **Kľúčový expert** | **Pozícia** | **Meno a priezvisko experta** |
| 1. | Expert č. 1 | ***Projektový manažér*** | [•] |
| 2. | Expert č. 2 | ***Expert pre bezpečnosť*** | [•] |
| 3. | Expert č. 3 | ***Expert pre personalizáciu čipových kariet*** | [•] |
| 4. | Expert č. 4 | ***Expert pre implementáciu alebo migráciu informačných systémov*** | [•] |

**Príloha č. 3 Zmluvy – Zoznam subdodávateľov (ak sa uplatňuje)**

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | Osoba oprávnená konať za subdodávateľa (meno a priezvisko, adresa pobytu, dátum narodenia)  (kontakt email/mobil) | IČO | % podiel na zákazke | Predmet subdodávky |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\*Vyplniť v prípade plnenia prostredníctvom subdodávateľov

**Príloha č. 4 Zmluvy – Rozsah spracovávaných osobných údajov**

**Karta vodiča ako Dotknutej osoby:**

1. meno a priezvisko,
2. dátum, miesto narodenia a štát narodenia,
3. rodné číslo,
4. identifikačný doklad (občiansky preukaz alebo cestovný pas),
5. číslo vodičského preukazu,
6. povolenie k pobytu – ak je potrebné (národné vízum alebo pobytový doklad)
7. poštová adresa,
8. e-mail,
9. telefonický kontakt,
10. fotografia,
11. podpis.

**Dielenská karta (osobné údaje oprávnenej osoby prijímateľa ako Dotknutej osoby):**

1. meno a priezvisko oprávnenej osoby,
2. dátum, miesto a štát narodenia oprávnenej osoby,
3. rodné číslo oprávnenej osoby,
4. identifikačný doklad (občiansky preukaz alebo cestovný pas),
5. trvalé a prechodné bydlisko oprávnenej osoby,
6. povolenie k pobytu – ak je potrebné (národné vízum alebo pobytový doklad),
7. číslo osvedčenia o spôsobilosti v oblasti metrológie oprávnenej osoby,
8. podpis oprávnenej osoby,
9. poštová adresa,
10. e-mail,
11. telefonický kontakt,
12. podpis štatutárneho zástupcu oprávnenej osoby.

**Kontrolná karta (osobné údaje prijímateľa ako Dotknutej osoby):**

1. meno a priezvisko,
2. dátum, miesto a štát narodenia.

**Podniková karta (osobné údaje oprávnenej osoby prijímateľa ako Dotknutej osoby):**

1. meno a priezvisko,
2. dátum, miesto a štát narodenia,
3. rodné číslo,
4. identifikačný doklad (občiansky preukaz alebo cestovný pas),
5. trvalé a prechodné bydlisko,
6. povolenie k pobytu – ak je potrebné (národné vízum alebo pobytový doklad),
7. poštová adresa,
8. podpis oprávnenej osoby,
9. e-mail,
10. telefonický kontakt,
11. informácie o štatutárnom zástupcovi organizácie.

**Príloha č. 5 – Špecifikácia ceny**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Popis položky** | **Merná jednotka** | **Cena za mernú jednotku v EUR bez DPH** | **Počet** | **Cena celkom v EUR bez DPH** | **DPH**  **(23 %)** | **Cena celkom v EUR s DPH** |
| 1. | Cena za Paušálne služby uvedené v úvode Špecifikácie Predmetu Zmluvy v bode 1. písm. A., B., C., D. podľa Prílohy č. 1 Zmluvy - Špecifikácia Predmetu Zmluvy | Štvrťrok |  | 16 |  |  |  |
| 2. | Cena za Služby na požiadavku podľa bodu 5 Prílohy č. 1 Zmluvy - Špecifikácia Predmetu Zmluvy | 1 človekodeň (ČD) |  | 500 ČD |  |  |  |
|  | **SPOLU za paušálne služby a služby na požiadavku** | | | |  |  |  |

**Príloha č. 6 – Odplata za vydávanie čipovej karty**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Popis položky** | **Merná jednotka** | **Cena za mernú jednotku v EUR bez DPH** | **Počet** | **Cena celkom v EUR bez DPH** | **DPH**  **(23 %)** | **Cena celkom v EUR s DPH** |
| 1. | Cena za činnosti uvedené v úvode Špecifikácie Predmetu Zmluvy v bode 2. písm. A., B. podľa Prílohy č. 1 Zmluvy - Špecifikácia Predmetu Zmluvy | 1 karta \* |  | 80 000 |  |  |  |

**Príloha č. 7 Zmluvy – Protikorupčná doložka**

V súvislosti s uzavretím a plnením záväzkov na základe tejto Zmluvy sa Poskytovateľ zaväzuje, že:

1. každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám, alebo osobe konajúcej v mene Objednávateľa, s cieľom urýchliť bežné činnosti objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy,
2. v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto Zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní, či realizácii zmluvných vzťahov s Objednávateľom, poskytovateľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu korupcia@mindop.sk,
3. v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je poskytovateľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie tejto Zmluvy.
4. v prípade, keď sa preukáže, že Poskytovateľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto Zmluvy, Objednávateľ je oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby poskytovateľovi vznikol akýkoľvek nárok zo zodpovednosti za odstúpenie objednávateľa od tejto Zmluvy, ak nebolo dohodnuté inak. Poskytovateľ sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

**Vysvetlenie pojmov:**

**Korupciou** sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.

**Korupčným správaním** sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

**Spriaznenou osobou** sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

**Dôvodným podozrením** sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

**Preukázaním** sa rozumie právoplatné rozhodnutie príslušného orgánu v merite veci.

1. 1 ) <https://www.mindop.sk/uploads/extfiles/transparentnost/Protikorupcna_politika_MDVSR.pdf> [↑](#footnote-ref-1)